Diari Oficial de la Generalitat Valenciana


Sumari del DOGV 6745, del 30-03-2012 (2012/3174)

ORDE 4/2012 de 20 de març, de la consellera d'Agricultura, Pesca, Alimentació i Aigua, per la qual s'establixen les bases reguladores aplicables al conjunt d'ajudes incloses en la sol·licitud única dins del marc de la Política Agrària Comuna (PAC) a la Comunitat Valenciana, durant el període 2012-2013.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2012/03/20/4**

### Versions

 Text inicial: 31/03/2012 - Actualitat 

### Dades del document

Número de DOGV
:   6745

Data del DOGV
:   30-03-2012

Secció del DOGV
:   I. DISPOSICIONS GENERALS

Número del document
:   2012/3174


Data del document
:   20-03-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Ordre

Correcció d'errades

Anàlisi jurídica

 Descriptors 

:   * FEOGA
    * legislació
    * ajuda a l'agricultura
    * sector agrari
    * agricultor

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

ORDE 4/2012 de 20 de març, de la consellera d'Agricultura, Pesca, Alimentació i Aigua, per la qual s'establixen les bases reguladores aplicables al conjunt d'ajudes incloses en la sol·licitud única dins del marc de la Política Agrària Comuna (PAC) a la Comunitat Valenciana, durant el període 2012-2013.   
  
Com disposa el Reglament (CE) núm. 73/2009, del Consell, de 19 de gener, el règim transitori simplificat per a concedir pagaments directes en els nous estats membres basant-se en la superfície, és a dir, el règim de pagament únic per superfície, ha demostrat ser un sistema eficaç i senzill per a concedir una ajuda a la renda dels agricultors en els estats membres que van optar per aplicar este règim, el qual seguirà aplicant-se fins a finals de 2013, d'acord amb el Programa Marc Comunitari que empara el període 2007/2013.  
  
D'un altre costat el Reglament (CE) núm. 1698/2005, del Consell, de 20 de setembre, relatiu a l'ajuda al desenrotllament rural a través del Fons Europeu Agrícola de Desenrotllament Rural (FEADER), establix per al període 2007-2013 una programació basada en un Pla Estratègic Nacional, que arreplega les prioritats d'esta política a nivell d'estat membre, i en programes de desenrotllament rural (PDR) en cada regió. En el cas d'Espanya, es va aprovar en el 2007 el Marc Nacional de Desenrotllament Rural 2007-2013.  
  
En conseqüència, resulta oportú regular les bases aplicables al conjunt d'ajudes incloses en la sol·licitud única a la Comunitat Valenciana, durant l'últim bienni d'aplicació de la Política Agrària Comuna actual.  
  
  
  
De conformitat amb el Reglament (CE) 73/2009, de 19 de gener de 2009, pel qual s'establixen disposicions comunes aplicables als règims d'ajuda directa als agricultors en el marc de la política agrícola comuna i s'instauren determinats règims d'ajuda als agricultors i pel qual es modifiquen els Reglaments (CE) núm. 1290/2005, (CE) núm. 247/2006, (CE) núm. 378/2007 i es deroga el Reglament (CE) núm. 1782/2003, i tenint en compte els diversos reglaments que el despleguen: Reglament (CE) núm. 1120/2009, de 29 d'octubre, núm. 1121/2009, de 29 d'octubre i 1122/2009, de 30 de novembre, es van publicar a nivell nacional normes com el Reial Decret 1680/2009, de 13 de novembre, sobre l'aplicació del règim de pagament únic en l'agricultura i la integració de determinades ajudes agrícoles en este a partir de l'any 2010, i el Reial Decret 66/2010, de 29 de gener, sobre l'aplicació l'any 2010 i 2011 dels pagaments directes a l'agricultura i a la ramaderia.  
  
  
  
Este últim reial decret ha sigut derogat recentment per mitjà del Reial Decret 202/2012, de 23 de gener, sobre l'aplicació a partir de 2012 dels pagaments directes a l'agricultura i a la ramaderia, publicat en el BOE núm. 20, de data 24 de gener de 2012, i per mitjà del qual a partir de l'1 de gener de 2012 quasi tots els pagaments directes passaran a ser desacoblats, i queden únicament alguns règims d'ajuda lligats a la producció així com els relatius a la via article 68 del Reglament (CE) núm. 73/2009.  
  
L'Orde 11/2010, de 26 de febrer, de la Conselleria d'Agricultura, Pesca i Alimentació, sobre qüestions aplicables al conjunt d'ajudes incloses en la sol·licitud única dins del marc de la política agrària comuna (PAC) de la Comunitat Valenciana, es va dictar com a desplegament a la Comunitat Valenciana de l'aplicabilitat de la normativa comunitària. Per aixó i davant de la necessitat d'adaptar qüestions en esta, vista la publicació del Reial Decret 202/2012, de 23 de gener, des del punt de vista de la seguretat jurídica i atés que les bases a regular tenen vocació de vigència permanent, s'ha considerat oportú, dictar una nova orde que derogue la vigent fins ara, de manera que només hi haja una orde reguladora de la matèria en l'ordenament jurídic.  
  
  
  
Amb la recent publicació de la Llei 35/2011, de 4 d'octubre, sobre titularitat compartida de les explotacions agràries, l'entrada en vigor de la qual es el 5 de gener de 2012, i per mitjà de la publicació del Reial Decret 297/2009, de 6 de març sobre titularitat compartida en les explotacions agràries, que va crear el Registre de Titularitat Compartida, desplegat per l'Orde ARM/2763/2009, de 5 d'octubre, es promou i afavorix la igualtat real i efectiva de les dones en el medi rural, a través del reconeixement jurídic i económic de la seua participació en l'activitat agrària. En conseqüència ha d'arreplegar-se en la present orde esta nova figura dins de la qualificació de beneficiari als efectes de les ajudes ací regulades.  
  
En últim lloc el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic, pretén com el seu propi títol indica la simplificació de procediments administratius, impulsant i regulant l'ús de les declaracions responsables, normalitzant i unificant la documentació, així com executant mesures d'impuls de l'administració electrónica, ja patents en la gestió de la sol·licitud única, que afavorix les declaracions responsables i promou la seua presentació a través de les aplicacions informàtiques dissenyades a este efecte per la Conselleria d'Agricultura, Pesca, Alimentació i Aigua.  
  
  
  
Per aixó, fent ús de les atribucions conferides per l'article 37 i 28.e) de la Llei 5/1983, de 30 de desembre del Consell, l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, basant-se en tot aixó,   
  
  
  
ORDENE  
  
  
  
Article 1. Objecte i àmbit d'aplicació  
  
1. La present orde establix la normativa aplicable a la sol·licitud única de les següents ajudes vinculades al Fons Europeu Agrícola de Garantia (FEAGA):  
  
a) Pagament únic per als titulars de drets segons el que establix el Reial Decret 1680/2009, de 13 de novembre.  
  
b) Règims d'ajuda als cultius continguts en el títol III del Reial Decret 202/2012, de 23 de gener (ajuda als productors de remolatxa sucrera, ajuda específica al cultiu del cotó i ajuda nacional als fruits de corfa).  
  
c) Els règims d'ajuda per bestiar boví continguts en el títol IV del Reial Decret 202/2012, de 23 de gener.   
  
d) Ajudes específiques als productors, per aplicació de l'art. 68 del Reglament (CE) núm. 73/2009, del Consell, de 19 de gener, continguts en el títol V del Reial Decret 202/2012, de 23 de gener.  
  
2. Així mateix es contenen en esta norma la regulació de les ajudes agroambientals i d'indemnització compensatória, tal com estiguen previstes en els reglaments comunitaris relatius a les ajudes finançades a través del Fons Europeu Agrícola de Desenrotllament Rural (FEADER), enquadrades en l'eix 2 del Reglament (CE) núm. 1698/2005, del Consell, i en les mesures 211, 212 i 214 del Programa de Desenrotllament Rural de la Comunitat Valenciana 2007/2013.  
  
  
  
Article 2. Normativa de referència  
  
S'entén per normativa de referència, la normativa bàsica que resulta aplicable a les ajudes regulades en la present orde, i que es detalla a continuació:  
  
· Reglament (CE) núm. 1290/2005, del Consell, de 21 de juny de 2005, sobre el finançament de la política agrícola comuna. (DO L 209 de 11.8.2005).  
  
· Reglament (CE) núm. 1698/2005, del Consell, de 20 de setembre de 2005, relatiu a l'ajuda al desenrotllament rural a través del Fons Europeu Agrícola de Desenrotllament Rural (FEADER). (DO L 277 de 21.10.2005).  
  
· Reglament (CE) núm. 491/2009, del Consell, de 25 de maig de 2009, que modifica el Reglament (CE) núm. 1234/2007, pel qual es crea una organització comuna de mercats agrícoles i s'establixen disposicions específiques per a determinats productes agrícoles (Reglament únic per a les OCM). (DO L 154 de 17.6.2009).  
  
· Reglament (CE) núm. 73/2009, del Consell, de 19 de gener de 2009, pel qual s'establixen disposicions comunes aplicables als règims d'ajuda directa als agricultors en el marc de la política agrícola comuna i s'instauren determinats règims d'ajuda als agricultors i pel qual es modifiquen els Reglaments (CE) núm. 1290/2005, (CE) núm. 247/2006, (CE) núm. 378/2007 i es deroga el Reglament (CE) núm. 1782/2003. (DO L 30 de 31.1.2009).  
  
· Reglament (CE) núm. 1974/2006, de la Comissió, de 15 de desembre de 2006, pel qual s'establixen disposicions d'aplicació del Reglament (CE) núm. 1698/2005, del Consell, relatiu a l'ajuda al desenrotllament rural a través del Fons Europeu Agrícola de Desenrotllament Rural (FEADER). (DO L 368 de 23.12.2006).  
  
· Reglament (CE) núm. 65/2011, de la Comissió, de 27 de gener de 2011, pel qual s'establixen disposicions d'aplicació del Reglament (CE) núm. 1698/2005, del Consell, pel que fa a l'aplicació dels procediments de control i la condicionalitat en relació amb les mesures d'ajuda al desenrotllament rural  
  
· Reglament (CE) núm. 639/2009, de la Comissió, de 22 de juliol de 2009, pel qual s'establixen disposicions d'aplicació del Reglament (CE) núm. 73/2009, del Consell, en alló referit a les ajudes específiques. (DO L 191 de 23.7.2009).  
  
· Reglament (CE) núm. 691/2009, de la Comissió, de 30 de juliol de 2009, pel qual es preveuen bestretes que es lliuraran des del 16 d'octubre de 2009 de la prima làctia i pagaments addicionals, els pagaments per superfícies de cultius herbacis, els pagaments directes en virtut de mesures establides en els programes POSEI i illes del mar Egeu, el règim de pagament únic, l'ajuda específica a l'arrós, la prima a les proteaginoses, les primes en el sector del bestiar oví i caprí, els pagaments per bestiar boví i el règim de pagament únic per superfície. (DO L 199 de 31.7.2009).  
  
· Reglament (CE) núm. 1120/2009 de la Comissió, de 29 d'octubre de 2009, que establix disposicions d'aplicació del règim de pagament únic previst en el títol III del Reglament (CE) núm. 73/2009, del Consell, pel qual s'establixen disposicions comunes aplicables als règims d'ajuda directa als agricultors en el marc de la política agrícola comuna i s'instauren determinats règims d'ajuda als agricultors. (DO L 316 de 02.12.2009).  
  
· Reglament (CE) núm. 1121/2009, de la Comissió, de 29 d'octubre de 2009, pel qual s'establixen les disposicions d'aplicació del Reglament (CE) núm. 73/2009, del Consell, respecte als règims d'ajuda als agricultors previstos en els seus títols IV i V. (DO L 316 de 02.12.2009).  
  
  
  
· Reglament (CE) núm. 1122/2009, de la Comissió, de 30 de novembre de 2009, pel qual s'establixen normes de desplegament del Reglament (CE) núm. 73/2009, del Consell, en alló referit a la condicionalitat, la modulació i el sistema integrat de gestió i control en els règims d'ajuda directa als agricultors establits per eixe Reglament, i normes de desplegament del Reglament (CE) núm. 1234/2007, del Consell, en alló referit a la condicionalitat en el règim d'ajuda establit per al sector vitivinícola. (DO L 316 de 02.12.2009).  
  
· Reial Decret 486/2009, de 3 d'abril, pel qual s'establixen els requisits legals de gestió i les bones condicions agràries i mediambientals que han de complir els agricultors que reben pagaments directes en el marc de la política agrícola comuna, els beneficiaris de determinades ajudes de desenrotllament rural, i els agricultors que reben ajudes en virtut dels programes de suport a la reestructuració i reconversió i a la prima per arrancada de la vinya. (BOE, núm. 94 de 17.04.09).  
  
  
  
· Reial Decret 1680/2009, de 13 de novembre, sobre l'aplicació del règim de pagament únic en l'agricultura i la integració de determinades ajudes agrícoles en este a partir de l'any 2010. (BOE núm. 275, de 14.11.2009).  
  
· Reial Decret 202/2012, de 23 de gener, sobre l'aplicació a partir de 2012 dels pagaments directes a l'agricultura i a la ramaderia.  
  
En el supósit de les ajudes agroambientals i d'indemnització compensatória, la normativa de referència estarà formada, a més, pels requisits i les condicions previstos en les directrius estratègiques comunitàries, els plans estratègics nacionals i en el Pla de Desenrotllament Rural de la Comunitat Valenciana (PDRCV) que haja sigut prèviament aprovat per l'órgan competent de la UE.   
  
Pel que fa a l'aplicació de la condicionalitat en relació amb les ajudes directes en el marc de la política agrícola comuna, per mitjà de la publicació del Reial Decret 486/2009, de 3 d'abril, es van establir els requisits legals de gestió i les bones condicions agràries i mediambientals que ha de complir tot agricultor que reba pagaments directes en el marc de la política agrícola comuna, els beneficiaris de determinades ajudes de desenrotllament rural, i els agricultors que reben ajudes en virtut dels programes de suport a la reestructuració i reconversió i a la prima per arrancada de la vinya, de conformitat amb el Reglament (CE) núm. 73/2009, de 19 de gener.  
  
D'altra banda el Reglament (CE) núm. 479/2008, del Consell, de 29 d'abril de 2008, pel qual s'establix l'organització comuna del mercat vitivinícola, establix en els articles 20 i 103 respectivament que hauran de respectar els requisits legals de gestió i les bones condicions agràries i mediambientals els agricultors que reben ajudes en virtut dels programes de suport a la reestructuració i reconversió de la vinya així com els que reben pagaments de la prima per arrancada.  
  
  
  
A nivell autonómic resulta aplicable el Decret 185/2010, de 5 de novembre, del Consell, pel qual es regula el contingut i els requisits mínims dels plans de control de les ajudes finançades a càrrec del Fons Europeu Agrícola de Garantia Agrària (FEAGA) i del Fons Europeu Agrícola de Desenrotllament Rural (FEADER).  
  
Tots els sol·licitants de les ajudes convocades en la present orde hauran de complir doncs els requisits legals de gestió i les bones condicions agràries i mediambientals arreplegats en la normativa citada, així com la resta de legislació comunitària d'aplicació.  
  
Per a la interpretació del sentit i abast de la terminologia expressada en la present orde caldrà ajustar-se a les definicions contingudes en la normativa de referència.  
  
  
  
Article 3. Requisits dels beneficiaris  
  
Als beneficiaris de les ajudes previstes en l'apartat 2n de l'article1 d'esta orde i a aquelles ajudes de l'apartat 1r, de l'article 1 en què hi haja aportació de fons nacionals, se'ls aplicaran les prohibicions per a obtindre la condició de beneficiari previstes en l'article 13.2 de la Llei 38/2003, General de Subvencions, i les obligacions contingudes en l'article 14 del mateix text legal. A este efecte, haurà de constar en la sol·licitud, declaració responsable sobre el compliment dels requisits previstos en el mencionat article 13.2.  
  
  
  
No obstant aixó, excepte manifestació en contra del sol·licitant, amb la presentació de la sol·licitud s'autoritza l'administració actuant perquè puga efectuar la consulta de les seues dades sobre el compliment de les seues obligacions tributàries i de Seguretat Social.  
  
Quan es tracte de comunitats de béns s'identificaran les persones físiques o jurídiques que les integren, indicant les seues respectives quotes percentuals sobre la cosa comuna i s'haurà de designar, en estos casos, un representant de la comunitat. El document de representació de comunitats de béns haurà d'estar firmat pel representant i almenys, per aquells representats que representen la majoria de quotes sobre la cosa comuna.  
  
En el supósit de comunitats de béns, es comprovarà en relació amb totes les persones integrants el compliment de les seues obligacions tributàries i, si és el cas, el compliment de les seues obligacions amb la Seguretat Social.  
  
Tindran la condició de beneficiari de les ajudes regulades en la present orde, la figura de la titularitat compartida d'explotacions agràries, que arreplega la Llei 35/2011, de 4 d'octubre, i que es definix com a unitat económica, sense personalitat jurídica, susceptible d'imposició a efectes fiscals, que es constituïx per un matrimoni o parella unida per anàloga relació d'afectivitat, per a la gestió conjunta de l'explotació agrària, sempre que consten inscrites en el registre de titularitat compartida d'explotacions agrícoles a la data de presentació de la sol·licitud única.  
  
Serà exigible l'aportació del CIF de l'entitat, així com el document de Manteniment de tercers associat de l'entitat.  
  
  
  
Article 4. Convocatóries  
  
Anualment s'efectuarà la convocatória anual de les ajudes vinculades a la sol·licitud única, mitjançant resolució de la directora de l'Agència Valenciana de Foment i Garantia Agrària. En la dita convocatória haurà d'especificar-se obligatóriament:  
  
a) Indicació de disposició que establix les bases reguladores.  
  
b) Crèdits pressupostaris als quals s'imputa la subvenció i quantia total màxima de les subvencions convocades dins dels crèdits disponibles o, si no n'hi ha, quantia estimada de les subvencions  
  
  
  
c) Relació de les ajudes concretes vinculades a la sol·licitud única convocades per mitjà de la resolució.  
  
d) Termini de presentació de la sol·licitud única.  
  
e) Documentació que preceptivament ha de dur adjunta la sol·licitud única tenint en compte el que establix la normativa de referència i esta orde.  
  
f) Data límit per a efectuar al·legacions al SIGPAC.  
  
g) Òrgans competents per a la instrucció i resolució del procediment.  
  
h) Règim de publicitat de les subvencions concedides.  
  
i) Compatibilitat dels règims d'ajuda.  
  
  
  
Article 5. Competència per a la tramitació  
  
1. En aquells casos en què es dirigisca una sol·licitud a la Conselleria d'Agricultura, Pesca, Alimentació i Aigua, i la competència per a la tramitació, segons la normativa de referència, corresponga a una altra comunitat autónoma, i sense perjuí de la possibilitat prevista en l'article 20.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, trametrà directament les actuacions a l'órgan que considere competent.  
  
  
  
2. A les sol·licituds que puguen ser trameses a la Comunitat Valenciana se'ls aplicarà als efectes del que disposa el termini màxim per a resoldre, la data d'entrada prevista en el 42.3.b) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
  
Article 6. Sol·licitud  
  
1. Els agricultors titulars d'una explotació agrària que desitgen obtindre en l'any, alguna de les ajudes esmentades en l'article 1, hauran de presentar una sol·licitud única en els termes que preveu la resolució de convocatória de l'ajuda.  
  
2. Sense detriment del que preveu el punt anterior, per a l'elaboració i presentació de les sol·licituds s'utilitzarà preferentment l'aplicació informàtica dissenyada a este efecte per la Conselleria d'Agricultura, Pesca, Alimentació i Aigua, disponible en entitats col·laboradores, OCAPA i direccions territorials de la Conselleria d'Agricultura, Pesca, Alimentació i Aigua.  
  
3. En el supósit de les ajudes FEADER vinculades a la sol·licitud única, es presentarà una sol·licitud d'ajuda inicial i anualment haurà de ser presentada una sol·licitud de pagament per a tindre dret al cobrament de l'ajuda. En la dita sol·licitud anual s'hauran de declarar i sol·licitar les mateixes parcel·les, superfícies, cultiu i varietat (cítrics i vinya), assumits en el compromís inicial o sol·licitud inicial. S'hi admeten canvis sempre que estos estiguen justificats, en els termes que preveu la present orde.  
  
  
  
Article 7. Contingut de la sol·licitud única  
  
1. El contingut de la sol·licitud atendrà el contingut mínim previst per la normativa de referència, que serà indicat degudament en la resolució de convocatória de l'ajuda i que estarà arreplegat en els impresos que es facilitaran en les oficines de la Conselleria d'Agricultura, Pesca, Alimentació i Aigua, i per les entitats col·laboradores.  
  
2. A la sol·licitud s'adjuntarà, si no l'han presentada ja en les campanyes anteriors o si hi ha modificacions, la documentació de caràcter general i la documentació específica per a cada règim d'ajuda que es detalle en la normativa de referència i en la convocatória d'ajudes.  
  
  
  
3. Les sol·licituds s'ompliran en tots els seus apartats i tots els fulls hauran d'anar firmats pel titular de l'explotació o persona degudament autoritzada per ell respecte d'aixó. En tot cas, quan el sol·licitant actue a través de representant, este haurà d'acreditar per qualsevol mitjà vàlid en dret esta condició en el moment de presentar la seua sol·licitud, així com consignar en la sol·licitud les seues dades personals. Si la sol·licitud es realitza amb l'aplicació informàtica disposada a este efecte per la Conselleria d'Agricultura, Pesca, Alimentació i Aigua serà suficient firmar el primer full de la dita sol·licitud.  
  
  
  
Article 8. Declaracions responsables  
  
La sol·licitud d'ajuda haurà d'incloure la declaració expressa del sol·licitant en què afirme que coneix les condicions aplicables per a la concessió de les ajudes, declaració del compliment dels requisits obligatoris amb la formulació dels compromisos i requisits específics assumits en cada ajuda, declaració global de coneixement de tots els requisits aplicables a la condicionalitat, així com les obligacions establides en les disposicions que siguen aplicables de conformitat amb el registre i identificació d'animals de les explotacions ramaderes.  
  
  
  
Cal afegir, a més, que per mitjà de la presentació de la sol·licitud única s'efectua una declaració responsable del fet que els recintes declarats en la sol·licitud figuren en el registre SIGPAC, sistema regulat en l'article 18 del Reglament (CE) 73/2009 i en el Reial Decret 2128/2004, de 29 d'octubre, pel qual es regula el sistema d'informació geogràfica de parcel·les agrícoles.  
  
L'órgan instructor pot requerir d'ofici als sol·licitants de les ajudes els aclariments i les ampliacions d'informació i documents que considere necessaris per a l'adequada tramitació i resolució del procediment i, en general, les actuacions que considere necessàries per a la determinació, el coneixement i la comprovació de les dades en virtut de les quals haja de dictar-se la resolució i garantir el compliment dels requisits adquirits. Així mateix, l'órgan encarregat de la tramitació podrà requerir del sol·licitant la documentació complementària que resulte necessària en cada cas concret, sense perjuí del que establix el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic.  
  
  
  
  
  
Article 9. Sol·licitud preomplida  
  
Aquells sol·licitants que presenten una sol·licitud única sense canvis respecte a la sol·licitud de l'any anterior, hauran de presentar l'imprés preomplit, que s'entregarà a l'interessat en els termes previstos per la normativa de referència i per als règims d'ajuda de pagament únic i ajuda agroambiental.   
  
En aquells casos que hi haja alguna sol·licitud en què es declaren superfícies coincidents amb altres sol·licitants i no es trobe resolta l'atribució de la seua disponibilitat, així com sol·licituds amb recintes reparcel·lats, no es podrà utilitzar la via prevista en este article.  
  
  
  
  
  
Article 10. Lloc de presentació  
  
1. Les sol·licituds d'ajuda es dirigiran a la Conselleria d'Agricultura, Pesca, Alimentació i Aigua quan l'explotació o la major part de la superfície d'esta radique en el territori de la Comunitat Valenciana. Les sol·licituds podran presentar-se en els llocs i les formes previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
  
Article 11. Termini de presentació  
  
1. El termini de presentació de les sol·licituds d'ajuda única serà l'establit en la corresponent resolució de convocatória. Es consideraran, així mateix, les possibles modificacions del termini anterior que es puguen establir en la normativa estatal.  
  
2. No obstant el que disposa l'apartat anterior, s'admetran sol·licituds d'ajuda fins a 25 dies naturals següents a la data de finalització del termini establit, i en este cas i a excepció dels casos de força major i circumstància excepcional, els imports es reduiran un 1% per cada dia hàbil en què se sobrepasse la dita data (article 23 del Reglament (CE) núm. 1122/2009 de la Comissió.)  
  
3. Les sol·licituds que es presenten amb retards superiors a 25 dies naturals una vegada vençut el termini de sol·licitud, es consideraran com a inadmissibles, en estos casos no serà procedent apreciar la concurrència de cap supósit de força major o de circumstàncies excepcionals.  
  
  
  
  
  
Article 12. Modificació de sol·licituds  
  
Els agricultors que hagen presentat la sol·licitud única, podran modificar-la sense cap penalització fins al 31 de maig, i no s'admetran modificacions després de la dita data.  
  
Segons disposa l'article 14 del Reglament (CE) núm. 1122/2009, de la Comissió, de 30 de novembre de 2009, les modificacions consistiran en la incorporació de parcel·les, agrícoles individuals o drets de pagament individuals sempre que es complisquen els requisits fixats en el règim d'ajuda del qual es tracte. També podran modificar-se l'ús i el règim d'ajudes de les distintes parcel·les agrícoles i drets de pagament, ja declarats en la seua sol·licitud única.  
  
Quan les modificacions repercutisquen algun justificant o contracte que haja de presentar-se, també estarà permés modificar-lo.  
  
No obstant aixó, quan l'autoritat competent ja haja informat l'agricultor de l'existència d'irregularitats en la seua sol·licitud única o quan li haja manifestat la seua intenció de dur a terme un control sobre el terreny i quan este control haja posat de manifest l'existència d'irregularitats, no s'autoritzaran les modificacions respecte de les parcel·les afectades per la irregularitat.  
  
  
  
Article 13. Retirada de sol·licituds d'ajuda  
  
Les sol·licituds d'ajuda podran retirar-se totalment o parcialment per escrit en qualsevol moment (article 25 del Reglament (CE) núm. 1122/2009 i 3 del Reglament (CE) núm. 65/2011).  
  
No obstant aixó, quan l'autoritat competent ja haja informat l'agricultor de l'existència d'irregularitats en la seua sol·licitud o quan l'haja avisat de la seua intenció d'efectuar un control sobre el terreny i quan este control haja posat de manifest l'existència d'irregularitats, no es permetrà retirar les parts de la sol·licitud afectades per la irregularitat.  
  
  
  
  
  
Article 14. Casos de força major o circumstàncies excepcionals   
  
1. En aquells casos en què la normativa de referència preveja la possibilitat de valorar la concurrència de casos de força major i circumstàncies excepcionals, estes circumstàncies hauran d'acreditar-se dins del termini previst per la normativa de referència, amb la presentació de la documentació següent:  
  
A) Defunció de l'agricultor: certificat de defunció del Registre Civil.  
  
B) Incapacitat laboral de llarga duració: s'haurà d'aportar certificat mèdic o certificat del centre gestor de la Seguretat Social, en què constarà un temps d'incapacitat que comprenga almenys la mitat del termini no atés.  
  
C) Catàstrofe natural greu que haja afectat seriosament les terres agràries de l'explotació: perquè concórrega este supósit caldrà ajustar-se fonamentalment a l'existència de declaració de zona catastrófica per part de l'autoritat competent en l'àrea afectada pels danys excepcionals o a la zonificació prevista en procediments de concessió directa de subvencions, estatals o autonómiques, que es reconeguen l'existència de catàstrofes naturals.  
  
D) Destrucció accidental dels locals ramaders de l'explotació. S'acreditarà, entre altres mitjans, per mitjà de documents de pagament d'asseguradores de riscos, documents notarials, administratius i judicials o certificats emesos per aquelles persones que en l'exercici degudament col·legiat de la seua professió es troben estes comeses entre les seues funcions, sempre que de tots els documents mencionats es desprenga clarament la causa accidental.  
  
E) Epizoótia que haja afectat una part o la totalitat del bestiar de l'agricultor. S'acreditarà per mitjà de la declaració efectuada a l'autoritat competent en matèria de sanitat animal i amb els efectes que la dita autoritat preveja.   
  
2. Pel que fa a les ajudes arreplegades en el Reglament (CE) núm. 1698/2005, l'article 47 del Reglament 1974/2006 disposa que a més de les causes de força major arreplegades en l'apartat anterior, resultarà aplicable com a causa de força major, l'expropiació d'una part important de l'explotació, si esta expropiació no era previsible el dia en què es va subscriure el compromís.  
  
  
  
Article 15. Declaracions de superfícies coincidents  
  
1. En aquells casos que es comprove l'existència d'una coincidència en la declaració de superfícies per diferents sol·licitants: es requeriran ambdós declarants perquè acrediten documentalment a qui li correspon la disponibilitat d'esta. En el supósit en què una parcel·la siga declarada en diversos règims d'ajuda, el sol·licitant d'esta haurà de ser el mateix en totes elles.  
  
En la notificació se'ls informarà que els assistix el dret per a accedir a l'expedient en què s'ha declarat la superfície coincident.  
  
  
  
2. Es considerarà que el sol·licitant té la disponibilitat quan:  
  
a) Directament, atenga el requeriment dins del termini i aconseguisca acreditar documentalment la disponibilitat.  
  
b) Indirectament, quan no havent acreditat directament la disponibilitat, l'altre declarant aporte un document en què manifeste que no li correspon la disponibilitat de la superfície coincident.  
  
3. Respecte a aquell declarant, que de manera directa o indirecta, no aconseguisca acreditar la disponibilitat de les superfícies sol·licitades:  
  
Si ha atés el requeriment dins del termini aportant un document exprés en què manifesta que no li correspon la disponibilitat de la superfície controvertida, la superfície coincident no es computarà per a fixar la superfície determinada.  
  
En canvi, si no atén el requeriment dins del termini i l'altre sol·licitant ha acreditat documentalment la disponibilitat, es podrà valorar esta circumstància com un indici d'intencionalitat als efectes de l'aplicació de les reduccions.  
  
4. Quan no s'acredite la disponibilitat per cap dels sol·licitants, la superfície coincident no es considerarà superfície determinada i es descomptarà la superfície no justificada per cada un dels sol·licitants. No obstant aixó, si en alguna campanya posterior es reitera la mateixa duplicitat no resolta, aquell declarant que sol·licite ajudes per eixa superfície i no acredite directament la disponibilitat aportant document probatori junt amb la sol·licitud, se li presumirà la intencionalitat en la sobredeclaració.  
  
5. Excepte en el cas de persistència no resolta prevista en l'apartat anterior, en aquells casos que la declaració de superfícies coincidents es produïsca respecte a una sol·licitud simplificada efectuada segons el que disposa l'article 9 d'esta orde, es presumirà vàlida la informació de la sol·licitud simplificada i correspondrà a l'altre declarant l'acreditació de la disponibilitat de la superfície coincident. Si es produïx la dita acreditació, la sol·licitud efectuada com a simplificada deixarà de tramitar-se amb este caràcter.  
  
  
  
Article 16. Cessió de la sol·licitud única  
  
1. En les ajudes previstes en l'apartat 1r de l'article 1 d'esta orde, serà possible efectuar la cessió de la condició de sol·licitant de l'ajuda, amb la condició que se cedisca la totalitat de l'explotació i, per tant, no seran admissibles les cessions parcials. El cessionari haurà de complir els requisits genèrics previstos en l'article 3 d'esta orde i tots els requisits previstos per la normativa de referència.  
  
2. Respecte al termini per a la comunicació de la cessió de la sol·licitud a l'autoritat competent, s'haurà de comunicar a l'administració actuant com a màxim fins al 31 de maig de l'any natural següent al de la presentació de la sol·licitud.  
  
Amb independència del termini abans mencionat no podran ser tingudes en compte les comunicacions de cessions que reba l'órgan competent una vegada s'haja confeccionat la proposta de pagament.  
  
3. El cessionari acreditarà l'existència de la transmissió de la totalitat de l'explotació, de la qual deriva la seua condició d'interessat, aportant cópia del document exigit per la normativa aplicable per a efectuar la cessió de l'explotació de la qual es tracte. En el supósit d'arrendaments es tindrà en compte el que establix l'apartat 2 de l'article 11 de la Llei 49/2003, de 26 de novembre, d'Arrendaments Rústics. En el cas que el cedent o el cessionari siguen una comunitat de béns s'haurà de complir el que preveu l'article 3 d'esta orde.  
  
4. Esta cessió no es considera transmissió dels drets de pagament únic, per la qual cosa per a l'efectiva transmissió d'estos s'haurà de tramitar l'oportuna comunicació de transferència de dret basant-se en el que preveu la normativa de referència. No obstant aixó, quan haja comunicat prèviament la cessió de la sol·licitud de pagament, no serà necessari que presente la documentació acreditativa que ja s'ha presentat per a la cessió de la sol·licitud, i tan sols haurà d'identificar en este cas l'expedient en què es va produir la cessió de la sol·licitud i documentació ja presentada.  
  
  
  
Article 17. Subrogació de compromisos en ajudes agroambientals (FEADER)  
  
En el supósit que es tracte de les ajudes previstes en l'apartat 2n de l'article 1 d'esta orde, la cessió de l'explotació podrà ser total o parcial. En estos casos, el cessionari haurà d'adherir-se de manera expressa al compromís assumit inicialment pel cedent i per tot el temps que reste fins al final del període de programació (article 44 del Reglament (CE) núm. 1974/2006). En el cas que el cessionari no manifeste expressament la voluntat adhesiva, el cedent estarà obligat a reemborsar les ajudes percebudes, excepte en aquells supósits previstos per la normativa de referència.  
  
En el cas del cessament definitiu de l'activitat agrària del titular de l'explotació que haja complit almenys tres anys de compromís i sempre que el successor no puga continuar amb els compromisos adquirits per aquell, es donaran per finalitzats els compromisos assumits pel titular de l'explotació, sense que hi haja lloc al reemborsament de les ajudes percebudes.  
  
Les anteriors subrogacions de compromisos hauran de ser comunicades dins del termini previst en apartat 2n de l'article anterior.  
  
No obstant aixó, en aquells casos en què la subrogació es produïsca com a conseqüència de la transmissió de l'explotació per cessament definitiu de l'activitat agrícola, el termini perquè el cessionari comunique a l'administració la subrogació d'expedient d'ajuda agroambientals, acredite documentalment la transmissió de l'explotació i assumisca els compromisos subscrits inicialment serà de 15 dies a partir de la data de la transmissió de l'explotació.  
  
  
  
Article 18. Definició d'Unitat Mínima de Cultiu Agroambiental  
  
Els imports de l'ajuda es modificaran en funció de la Unitat Mínima de Cultiu Agroambiental (UMCA) de l'explotació.  
  
Tal com es preveu en el Programa de Desenrotllament Rural de la Comunitat Valenciana, als efectes del règim d'ajudes agroambientals, s'entén per Unitat Mínima de Cultiu Agroambiental (UMCA), la referència per a determinar la superfície agroambiental a partir de la qual els costos totals unitaris tendixen a disminuir conforme creix el nombre d'hectàrees cultivades. A la Comunitat Valenciana la UMCA serà de 20 hectàrees per a totes les mesures.  
  
a) Quan la superfície en hectàrees per a cada mesura siga igual o menor al doble del valor de la UMCA, els imports màxims de les primes per hectàrea per a cada mesura i/o submesura serà el cent per cent de la prima establida.  
  
b) Per a la superfície en hectàrees compresa entre el doble i el quàdruple del valor de la UMCA els imports màxims de les primes seran del 60%.  
  
c) Per a la superfície que excedisca el quàdruple del valor de la UMCA l'import màxim de la prima serà del 30%.  
  
En el cas que el titular de l'expedient siga una cooperativa i que la superfície de cada un dels socis no excedisca el doble del valor de la UMCA, es podrà sol·licitar l'exempció de l'aplicació de la modulació dels imports.  
  
  
  
Article 19. Transformacions i adaptacions de compromisos en ajudes agroambientals (FEADER)  
  
1. En el supósit que es tracte de les ajudes previstes en l'apartat 2n de l'article 1 d'esta orde, podran autoritzar-se les transformacions i adaptacions dels compromisos subscrits, tenint en compte alló previst a este efecte per la normativa de referència. Quan el beneficiari resulte privat de l'ús de les superfícies afectes als compromisos per situacions que estiguen imposades com a conseqüència de l'exercici una potestat de caràcter públic, es podran adaptar els compromisos subscrits quan així resulte possible.  
  
2. En aquells casos en què es produïsca la integració de superfícies acollides prèviament a un compromís agroambiental en un pla o programa de reconversió o reestructuració de cultius aprovat oficialment, es deixaran de percebre les ajudes agroambientals per les superfícies objecte de reconversió durant el període de l'execució de les actuacions previstes en el pla o programa aprovat. No obstant aixó, les dites superfícies hauran d'estar inscrites durant tot el període de reconversió en el Comité d'Agricultura Ecológica de la Comunitat Valenciana o en el Registre de Producció Integrada, en els quals es continuarà amb el cultiu amb què va adquirir el compromís aprovat.  
  
3. La transformació de compromís entre línies d'ajuda haurà de realitzar-se entre l'ajuda de producció integrada i l'ajuda relativa a l'agricultura ecológica, sempre que es transmeta tota l'explotació i es referisca al mateix grup de cultius.  
  
  
  
Article 20. Reduccions i ampliacions de superfícies objecte de compromisos en ajudes FEADER  
  
1. En el supósit que es tracte de les ajudes previstes en l'apartat 2n de l'article 1 d'esta orde es consideraran que les reduccions de superfícies afectes al compromís són canvis insignificants quan estos no superen el 10 per cent de la superfície sotmesa a compromís segons l'article 44.3 del Reglament (CE) núm. 1974/2006.  
  
2. De conformitat amb el que preveu l'article 45.2 del Reglament (CE) núm. 1974/2006, de 15 de desembre de 2006, pel qual s'establixen disposicions d'aplicació del Reglament (CE) núm. 1698/2005, del Consell, relatiu a l'ajuda al desenrotllament rural a través del Fons Europeu Agrícola de Desenrotllament Rural (FEADER), es podrà ampliar la superfície inicial i/o animals per incorporació de nova superfície i/o animals, durant els tres anys següents al de la sol·licitud inicial.   
  
No s'aprovaran ampliacions de nova superfície i/o animals, l'últim any per al qual es van adquirir els compromisos. Els compromisos adquirits s'ampliaran a la superfície i/o animals addicionals, per la resta del període. La superfície de la dita ampliació haurà de ser igual o superior a 0,3 hectàrees i igual o inferior al 50 per cent de la superfície inicial, llevat que la superfície objecte d'ampliació siga la que va estar acollida a les ajudes agroambientals del programa anterior i que va acabar el seu període de compromisos. En el cas d'animals, l'ampliació haurà de ser igual o inferior al 50 per cent dels animals inicials d'acollida al programa, llevat que els animals foren subvencionats en el marc de la programació 2000-2007 i haja finalitzat el seu període de compromisos.  
  
En estos casos i sempre que es tracte de línies d'ajuda, en les quals hi haja diversos grups de cultius, els percentatges s'aplicaran per grups de cultiu.  
  
  
  
Article 21. Sol·licituds de modificació del SIGPAC  
  
1. Als efectes previstos respecte a l'admissibilitat de superfícies i al control encreuat, podrà sol·licitar-se la modificació de la informació continguda en el SIGPAC, a excepció d'aquelles modificacions que facen referència al canvi de morfologia de les parcel·les.  
  
2. Perquè la modificació produïsca efectes en una convocatória determinada, la sol·licitud de modificació s'efectuarà com a màxim abans que finalitze el termini de presentació de la sol·licitud única, dia previst en la convocatória anual de l'ajuda. Als efectes previstos en l'article 42.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fixa en 6 mesos el termini màxim per a resoldre el procediment de sol·licitud de modificació.  
  
3. Es farà constar en la sol·licitud única l'existència de la sol·licitud de modificació efectuada, fent constar les dades identificatives de la sol·licitud de modificació que apareixen en el model de sol·licitud.   
  
4. Respecte al procediment de concessió de l'ajuda, els centres gestors, en aquells casos en què hi haja pendent de resoldre una modificació de l'apartat primer d'este article, podran sol·licitar informe a l'órgan competent. Este informe haurà de ser emés en el termini màxim de 2 mesos i una vegada sol·licitat l'informe es considerarà vinculant.  
  
  
  
  
  
Article 22. Dades que es troben en registres administratius utilitzats en els controls  
  
1. En aquells supósits en què hagen de ser tingudes en compte dades contingudes en altres registres administratius, els interessats podran modificar les dades allí contingudes perquè produïsquen efectes en la mateixa campanya en què s'efectua la sol·licitud única, sempre que la sol·licitud de modificació s'haja sol·licitat abans de la finalització del termini previst per a la modificació de la sol·licitud única.  
  
2. No obstant aixó, no seran tingudes en compte les sol·licituds de modificacions de registres administratius que a pesar d'haver-se realitzat en el termini previst en l'apartat anterior, no hagen sigut aportades al procediment abans de la fi del termini previst per a realitzar al·legacions en el tràmit d'audiència.  
  
3. L'órgan gestor de la subvenció, en aquells casos que siga tècnicament possible, podrà accedir directament a les dades contingudes en els registres administratius mencionats sense necessitat que hi concórrega el consentiment del titular, basant-se en el que preveu l'article 10.4.a) i c) del Reial Decret 1720/2007, de 21 de desembre, pel qual s'aprova el Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal. Quan puga realitzar-se la dita consulta directament, en la convocatória anual no se sol·licitarà la corresponent documentació acreditativa de les dades contingudes en els registres al·ludits.  
  
Article 23. Error obvi o manifest  
  
1. Per a l'apreciació de l'existència de l'error obvi o manifest previst per la normativa comunitària, serà necessari que este siga reconegut prèviament per l'autoritat competent i tan sols podrà estar referit a errors que tinguen el seu origen en les dades incorporades en la sol·licitud única.  
  
2. Amb caràcter general, no seran tingudes en compte les al·legacions d'errors obvis o manifestos que es realitzen després del tràmit d'audiència, basant-se en el que preveu l'article 79.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
  
Article 24. Ajudes de concurrència competitiva  
  
1. En relació amb les ajudes previstes en l'apartat 2n de l'article 1 d'esta orde, en aquells casos en què no hi haja suficients fons per a atendre el pagament de les ajudes convocades, es recorrerà als criteris de prioritat previstos en el PDRCV. Només en este supósit d'insuficiència pressupostària s'haurà de reunir la Comissió de Valoració, que efectuarà l'avaluació de les sol·licituds. En estos casos, la posterior resolució que s'adopte podrà ser notificada als interessats per mitjà de la publicació substitutiva en el DOCV.  
  
2. En el supósit d'ajudes d'Indemnització Compensatória, per als agricultors de zones amb dificultats naturals de la Comunitat Valenciana, quan haja de recórrer-se a la concurrència competitiva per insuficiència de fons, caldrà ajustar-se en primer lloc als criteris de prioritat que estiguen establits en el PDRCV i posteriorment caldrà ajustar-se als criteris següents:  
  
1r. Titulars d'explotacions amb SAU. en zona de muntanya.  
  
2n. Titulars d'explotacions prioritàries de zona desfavorida per despoblament.  
  
3r. Titulars amb edat igual o inferior a quaranta anys o dona.  
  
4t. Resta d'explotacions de zona desfavorida per despoblament.  
  
  
  
En cas d'igualtat entre sol·licituds, s'atendran en primer lloc les dels sol·licitants que acrediten que ocupaven, amb anterioritat a la publicació d'esta orde, un major percentatge de treballadors discapacitats en relació amb les seues respectives plantilles, o que es comprometen a contractar un percentatge major de treballadors discapacitats durant l'àmbit temporal de la subvenció o que acrediten un increment en les quotes previstes en la normativa vigent per a les mesures alternatives a la contractació de treballadors discapacitats, d'acord amb el Decret 279/2004, del Consell de la Generalitat. Si persistix l'empat s'atendran per orde cronológic a la data del registre d'entrada de la sol·licitud.  
  
  
  
3. En els casos en què siga necessari que es reunisca la comissió de valoració mencionada en l'apartat primer d'este article, esta estarà integrada per: el cap del Servici de Pagaments Directes i Sol·licitud Única, el cap de secció de la línia d'ajuda de la qual es tracte i un tècnic de l'esmentat servici.  
  
  
  
Article 25. Incompliment de criteris d'admissibilitat en ajudes agroambientals  
  
Caldrà ajustar-se a la classificació de tipus d'incompliment dels distints compromisos establits en el PDRCV. Les reduccions i exclusions associades seran les següents:  
  
1. Per incompliments de compromisos bàsics, en el primer any que es produïsca l'incompliment es reduirà l'ajuda en un 60% si s'incomplix només un compromís, si s'incomplixen 2 o més compromisos es reduirà en un 100%. El segon any que es reitere novament el mateix incompliment bàsic l'ajuda es reduirà en un 100% i el tercer any en què es reitere el mateix incompliment bàsic es reduirà el pagament en un 100%, s'anul·larà l'expedient i procedirà el reintegrament de les ajudes percebudes.  
  
2. Per incompliments de compromisos principals, en el primer any que es produïsca l'incompliment es reduirà l'ajuda en un 25% si s'incomplix només un compromís, si s'incomplixen 2 compromisos en un 50% i si s'incomplixen 3 o més compromisos en un 75%. El segon any que es reitere novament el mateix incompliment principal es reduirà l'ajuda en un 40% si s'incomplix només un compromís, si s'incomplixen 2 compromisos en un 80% i si s'incomplixen 3 o més compromisos en un 100% i el tercer any en què es reitere el mateix incompliment principal es reduirà el pagament en un 100%, s'anul·larà l'expedient i procedirà el reintegrament de les ajudes percebudes.  
  
  
  
3. Per incompliments de compromisos secundaris, en el primer any que es produïsca l'incompliment es reduirà l'ajuda en un 10% per cada compromís incomplit. El segon any que es reitere novament el mateix incompliment secundari es reduirà l'ajuda en un 20% per cada compromís incomplit i el tercer any en què es reitere el mateix incompliment secundari es reduirà el pagament anual en un 100%.  
  
  
  
4. Quan no es complisquen els requisits previstos en el PDRCV, es denegarà o anul·larà l'ajuda sol·licitada, en la seua totalitat o en part, depenent del requisit incomplit.  
  
  
  
Article 26. Reduccions i exclusions en relació amb l'extensió de la superfície relativa a les ajudes FEADER arreplegades en l'article 36 del Reglament (CE) núm. 1698/2005  
  
De conformitat amb el que disposa l'article 16 del Reglament (CE) núm. 65/2011 les reduccions i exclusions de l'ajuda són les següents:  
  
1. Si, en un any determinat, el beneficiari no declara totes les superfícies agrícoles, i la diferència entre, d'una banda, la superfície agrícola global declarada en la sol·licitud de pagament i, d'una altra, la superfície declarada més la superfície global de les parcel·les agrícoles no declarades fóra de més del 3% de la superfície declarada, l'import global de l'ajuda al beneficiari amb càrrec a les mesures relacionades amb la superfície per a eixe any es reduirà fins a un 3%, depenent de la gravetat de l'omissió.   
  
2. Als efectes del present article, es considerarà que les superfícies declarades pel beneficiari per les quals es pague el mateix percentatge d'ajuda en virtut d'una mesura determinada relacionada amb la superfície constituïxen un sol grup de cultius.   
  
3. Si la superfície determinada per a un grup de cultius és superior a la declarada en la sol·licitud de pagament, serà esta última la que es tinga en compte per al càlcul de l'import de l'ajuda, excepte quan la diferència represente més de 20% de la superfície total declarada  
  
Si la superfície declarada en la sol·licitud de pagament excedix la superfície determinada per a eixe grup de cultius, l'ajuda es calcularà basant-se en la superfície determinada per a eixe grup de cultius. No obstant aixó, quan la diferència entre la superfície total determinada i la superfície total declarada en la sol·licitud de pagament per a una mesura siga inferior o igual a 0,1 hectàrees, la superfície determinada es considerarà igual a la declarada. Als efectes d'este càlcul, només es tindran en compte les sobredeclaracions de superfícies corresponents a grups de cultius.   
  
4. Si la mateixa superfície servix de base per a una sol·licitud de pagament acollida a més d'una mesura relacionada amb la superfície, eixa superfície es tindrà en compte per separat per a cada una de les mesures.   
  
5. Si la diferència declarada en la sol·licitud de pagament excedix la superfície determinada per a eixe grup de cultius, l'ajuda es calcularà basant-se en la superfície determinada descomptada dos vegades la diferència detectada, si eixa diferència supera bé el 3%, bé dos hectàrees, peró no supera el 20% de la superfície determinada.   
  
Si la diferència és superior al 20% de la superfície determinada, no es concedirà ajuda pel grup de cultius en qüestió.  
  
Si la diferència és superior al 50%, s'exclourà novament el beneficiari de la percepció de l'ajuda fins a la diferència entre la superfície declarada en la sol·licitud de pagament i la superfície determinada.   
  
6. Quan les diferències entre la superfície declarada en la sol·licitud de pagament i la superfície determinada, a què es referix el paràgraf segon de l'apartat 3, obeïsquen a sobredeclaracions intencionades, no es concedirà l'ajuda a què hauria tingut dret l'agricultor i s'aplicarà el dit paràgraf durant l'any natural en qüestió en virtut de la mesura relacionada amb la superfície, si la diferència és superior al 0,5% de la superfície determinada o superior a una hectàrea.   
  
Si la diferència és superior al 20% de la superfície determinada, s'exclourà el beneficiari de nou de la percepció de l'ajuda, fins una quantitat igual a la corresponent a la diferència entre la superfície declarada i la determinada.   
  
7. La quantitat resultant de les exclusions previstes en el paràgraf tercer de l'apartat 5 i en el paràgraf segon de l'apartat 6 del present article es deduirà segons el que disposa l'article 5 ter del Reglament (CE) núm. 885/2006, de la Comissió. Si l'import no pot deduir-se íntegrament segons el que disposa eixe article en els tres anys naturals següents a aquell en què s'haja descobert la irregularitat, s'anul·larà el saldo pendent.  
  
  
  
Article 27. Reduccions i exclusions de l'ajuda per sobredeclaracions de superfície, en relació amb el règim d'ajuda de pagament únic i altres règims d'ajuda  
  
De conformitat al que disposen els articles 55 i següents del Reglament (CE) núm. 1122/2009:  
  
1. Si, en un any determinat, un agricultor no declara totes les superfícies previstes en l'apartat 1 i la diferència entre la superfície global declarada en la sol·licitud única, d'una banda, i la superfície declarada més la superfície global de les parcel·les no declarades, d'altra banda, és un 3% major que la superfície declarada, l'import global dels pagaments directes al dit agricultor eixe any es reduirà fins a un 3%, depenent de la gravetat de l'omissió.   
  
2. Si, per a un grup de cultius, la superfície declarada als efectes de qualssevol règims d'ajuda per superfície, sobrepassa la superfície determinada de conformitat amb l'article 57, l'ajuda es calcularà sobre la base de la superfície determinada, reduïda en el doble de la diferència comprovada, si esta és superior al 3% o a dos hectàrees peró inferior o igual al 20% de la superfície determinada.   
  
Si la diferència és superior al 20% de la superfície determinada, no es concedirà cap ajuda per superfície en relació amb el grup de cultius en qüestió.   
  
Si la diferència és superior al 50%, l'agricultor quedarà exclós novament del benefici de l'ajuda fins a l'import que corresponga a la diferència entre la superfície declarada i la superfície determinada d'acord amb l'article 57 del present Reglament. Eixe import es recuperarà segons el que disposa l'article 5 ter del Reglament (CE) núm. 885/2006 de la Comissió. Si l'import no pot recuperar-se íntegrament segons el que disposa eixe article en els tres anys naturals següents a aquell en què s'haja descobert la irregularitat, es cancel·larà el saldo.  
  
  
  
  
  
Article 28. Inaplicació de reduccions   
  
1. Podrà valorar-se la procedència de l'aplicació de l'article 73.1 del Reglament (CE) núm. 1122/2009, en combinació amb l'article 7 del Reglament (CE) núm. 65/2011, entre altres, en els casos següents:  
  
A) Quan com a conseqüència de l'aparició de plagues i malalties que puguen afectar greument el cultiu siga imprescindible realitzar actuacions que d'alguna manera puguen suposar un incompliment dels compromisos subscrits, s'hauran de comunicar els fets a l'Oficina Comarcal d'Agricultura, Pesca, Alimentació i Aigua perquè emeta certificació sobre la possible concurrència de la situació eximent.  
  
  
  
B) Quan part de l'explotació no puga ser inscrita en els registres del Comité d'Agricultura Ecológica de la Comunitat Valenciana o de Producció Integrada i la falta d'inscripció no haja de ser atribuïble a l'actuació del beneficiari, haurà de ser certificada la situació eximent pels órgans mencionats, fent constar clarament els motius de no inscripció de les dites superfícies.  
  
2. En els casos en què les situacions anteriors puguen ser qualificades basant-se en l'articulat mencionat, no procedirà efectuar cap pagament per les dites superfícies. A més, i basant-se en el que preveu l'article 79.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les al·legacions corresponents i la justificació documental d'estes podrà ser aportada al procediment en qualsevol moment anterior al tràmit d'audiència.  
  
  
  
Article 29. Resolució, pagament i finançament de les ajudes directes  
  
1. La titularitat de la competència per a resoldre i pagar les ajudes regulades en la present orde correspon al titular de la direcció de l'Agència Valenciana de Foment i Garantia Agrària, sense perjuí de les possibles delegacions existents.  
  
2. Amb caràcter previ a la resolució de concessió de l'ajuda i en els casos previstos en l'article 3 d'esta orde, haurà d'acreditar-se estar al corrent amb la hisenda estatal i autonómica i amb la Seguretat Social. Excepte manifestació expressa del sol·licitant, la presentació de la sol·licitud comportarà l'autorització per a demanar el compliment mencionat a través de mitjans telemàtics.   
  
3. El pagament de les ajudes arreplegades en la present orde serà a càrrec de les línies pressupostàries corresponents al capítol IV de l'Agència Valenciana de Foment i Garantia Agrària, línia SE830000 (fons FEAGA) i línia SE832000 (fons FEADER), que corresponen a l'aplicació a la Comunitat Valenciana de la Política Agrícola Comuna, amb els límits pressupostaris que s'indicaran en la resolució de convocatória anual.  
  
4. El termini màxim per a resoldre el procediment de concessió de les ajudes regulades en la present orde i els efectes del silenci administratiu són els establits en l'annex de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana en virtut del que disposa l'article 54.  
  
  
  
5. Basant-se en l'article 109.d) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'acte pel qual es resol el procediment de concessió de les ajudes previstes en la present orde posarà fi a la via administrativa i contra la dita resolució procedirà el recurs potestatiu de reposició davant del titular de la direcció de l'Agència Valenciana de Foment i Garantia Agrària o bé interposar directament un recurs contenciós administratiu.  
  
  
  
Article 30. Col·laboració en el control del compliment de la condicionalitat  
  
1. A fi de complir els objectius de la condicionalitat, els agricultors que sol·liciten les ajudes regulades en la present orde han de complir en la seua explotació els requisits legals de gestió i les bones condicions agràries i mediambientals establides en la normativa de referència.  
  
  
  
2. En relació amb aquelles matèries de control que són competència d'altres órgans de la Conselleria d'Agricultura, Pesca, Alimentació i Aigua, distints del competent per a la tramitació de les subvencions en què s'efectua el control, l'órgan gestor de les subvencions regulades en la present orde, podrà sol·licitar inclús a altres administracions públiques els informes necessaris per a qualificar l'incompliment, que tindrà el caràcter de vinculant i haurà de ser emés en el termini màxim d'1 mes.  
  
3. Aquelles situacions, detectades pel centre gestor de la subvenció, que puguen constituir una infracció basant-se en la normativa sectorial aplicable hauran de ser trameses a l'órgan competent als efectes de la seua deguda qualificació.   
  
4. La Direcció General de Producció Agrària i Ramaderia, en compliment del que disposen els articles 18.1 i 4.1 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà sol·licitar la informació que necessite a l'órgan competent sobre la matèria objecte de control.  
  
  
  
5. En aquells casos en què, en execució del Pla Anual de Controls de Condicionalitat, siga convenient demanar dades de tercers que realitzen actuacions en nom del sol·licitant, resultaran aplicables les previsions de l'article 10.4.a) del Reial Decret 1720/2007, de 21 de desembre, pel qual s'aprova el Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal.  
  
  
  
  
  
Article 31. Controls de condicionalitat  
  
1. Si com a conseqüència de l'execució dels plans de control de condicionalitat, s'aporta alguna declaració responsable de caràcter específic sobre el compliment de condicionalitat i es detecta la falta de veracitat en algun punt de la dita declaració es podrà valorar esta circumstància com un indici d'actuació intencional als efectes que puguen derivar-se.  
  
  
  
2. Quan es trameta a l'interessat una petició d'informació en ocasió de l'execució dels plans anuals de control de condicionalitat, l'interessat podrà trametre junt amb la informació sol·licitada totes les al·legacions o documents que estime procedents sobre la matèria objecte de control. Quan no siga presentada la documentació sol·licitada es considerarà com un incompliment de la condicionalitat en eixe punt.  
  
  
  
  
  
Article 32. Devolució dels pagaments indegudament percebuts  
  
1. Per als casos de recuperació dels pagaments indeguts com a conseqüència de concessió de les ajudes previstes en la present orde, serà aplicable al procediment de reintegrament el que preveu la normativa de referència amb caràcter preferent, a més d'alló establit amb caràcter de norma bàsica per la Llei 38/2003, de 17 de novembre, General de Subvencions, la regulació continguda en el Decret Legislatiu de 26 juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, el Decret 75/2001, de 2 d'abril i els articles de la present orde referits al reintegrament.  
  
2. En aquells casos en què el pagament indegut s'haja percebut com a conseqüència de l'existència d'un error en la resolució de concessió, d'acord amb el que preveu l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, procedirà la devolució de l'excés de pagament, sense perjuí que hi concórrega alguna de les circumstàncies previstes en la normativa de referència.  
  
  
  
Article 33. Interés de demora  
  
1. En el cas de pagaments indeguts, els productors hauran de reemborsar el seu import més els interessos corresponents al temps transcorregut entre la notificació de l'obligació de reemborsament i el reemborsament o la deducció. El tipus d'interés a aplicar serà el de demora establit en la normativa estatal.  
  
2. En aquells casos en què el pagament indegut procedisca d'un error, tal com es preveu en l'apartat 2n de l'article anterior, no procedirà l'aplicació d'interessos de demora durant el procediment declaratiu de l'existència de l'excés de pagament, sense perjuí del que s'ha disposat reglamentàriament per al període d'execució forçosa del dèbit no satisfet.  
  
  
  
Article 34. Procediment i competència per a la declaració d'obligació de reintegrament  
  
En les ajudes tramitades en execució de la present orde, el procediment per a declarar l'existència d'obligació de reintegrament de subvencions es regirà per les disposicions generals sobre procediments administratius contingudes en el títol VI de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Correspon adoptar la resolució que declare l'obligació del reintegrament a l'organisme pagador d'acord amb el que disposa l'article 4.2.b) del Decret 124/2006, sense perjuí de la possible existència de delegacions sobre el particular.   
  
  
  
Article 35. Prescripció de l'exercici del dret de reintegrament  
  
En relació amb els terminis de prescripció de l'exercici del dret a declarar l'existència de l'obligació de reintegrament s'aplicaran preferentment els terminis de prescripció previstos per la normativa de referència. A este efecte, s'entendrà com a moment de la primera notificació el de la notificació de l'acord d'inici previst en l'article 69 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu  
  
  
  
Article 36. Termini màxim per a resoldre el procediment de reintegrament  
  
El termini màxim per a resoldre el procediment de reintegrament i els efectes del silenci administratiu són els previstos en l'annex de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana en virtut del que disposa l'article 54.  
  
  
  
Article 37. Obligats al reintegrament  
  
1. A més del que preveu l'article 40.1 de la Llei 38/2003, General de Subvencions, als efectes d'esta orde resultaran obligats al reintegrament tots aquells a què se'ls haja atorgat la condició de beneficiari. En aquells casos en què esta condició la tinga més d'una persona, física o jurídica, la responsabilitat serà solidària.  
  
2. Quan es tracte d'agrupacions de persones físiques o jurídiques, públiques o privades sense personalitat, o de comunitats de béns, o de les explotacions agràries en règim de titularitat compartida, respondran del reintegrament els integrants amb caràcter solidari.  
  
3. Als efectes d'esta orde, en el cas d'entitats i societats, tant de caràcter mercantil com civil que es troben dissoltes i liquidades, les seues obligacions de reintegrament pendent es transmetran als socis o partícips en el capital o quota de participació de les dites entitats, que respondran d'elles solidàriament i fins al límit del valor de la quota de liquidació que se'ls haguera adjudicat.  
  
  
  
Article 38. Entitats col·laboradores   
  
Podran ser acreditades com a entitats col·laboradores als efectes de col·laborar en la gestió de la subvenció prevista en la present orde, les entitats següents:  
  
A) Les organitzacions professionals agràries amb presència en l'àmbit territorial de la Comunitat Valenciana, com a entitats representatives dels interessos generals dels agricultors, que tinguen com a mínim àmbit territorial provincial.  
  
B) Els sindicats de treballadors per compte d'altri limitats al sector agrari.  
  
C) Unions sectorials, grups o federacions de cooperatives agràries que en el seu objecte social, o en el de diversos dels seus socis, figure la possibilitat que es gestionen servicis d'interés col·lectiu o de titularitat pública o que conste en els estatuts d'alguns dels seus socis referència als continguts de l'article 114.4 de la Llei 8/2003, de 24 de març, de Cooperatives de la Comunitat Valenciana o de la disposició addicional primera de la Llei 27/1999, de 16 de juliol, de Cooperatives.  
  
D) Consells reguladors o órgans de gestió de les figures de qualitat agroalimentària de la Comunitat Valenciana.  
  
E) Federacions de caixes d'estalvi, l'àmbit territorial de les quals incloga la Comunitat Valenciana, en el sentit previst en l'article 31 de la Llei 31/1985, de 2 d'agost, de regulació de les normes bàsiques sobre órgans rectors de les caixes d'estalvi i qualssevol altres entitats financeres que disposen, almenys, d'establiments oberts al públic en les tres províncies de la Comunitat Valenciana.  
  
F) Fundacions en què entre els seus fins fundacionals figure la promoció d'interessos generals vinculats al sector agrari i en què la majoria dels membres integrants del seu patronat tinguen un objecte social vinculat al sector agrari.  
  
  
  
Article 39. Prohibició d'obtindre la condició d'entitat col·laboradora  
  
  
  
1. No podran obtindre la condició d'entitat col·laboradora, als efectes de la present orde les persones o entitats en què concórrega alguna de les circumstàncies previstes en l'article 13.2 de la Llei 38/2003, de 17 de novembre, General de Subvencions. En el supósit que hi concórrega posteriorment a la seua acreditació qualsevol de les circumstàncies anteriors, se suspendrà l'acreditació   
  
2. En compliment del que preveu l'article 47.7 del Decret Legislatiu de 26 juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, haurà d'acreditar-se estar al corrent amb la hisenda estatal i autonómica i amb la Seguretat Social. La presentació de la sol·licitud d'acreditació comportarà l'autorització per a demanar el compliment mencionat a través de mitjans telemàtics.  
  
  
  
3. Segons el que disposa l'article 13.7 de la Llei 38/2003, i respecte als aspectes no inclosos en l'apartat anterior les entitats regulades en el present capítol hauran d'adjuntar a la seua sol·licitud d'acreditació de l'article següent una declaració responsable com a justificació de no estar incursos en prohibicions per a obtindre la condició d'entitat col·laboradora.  
  
  
  
Article 40. Sol·licitud d'acreditació com a entitat col·laboradora  
  
1. Les entitats previstes en els articles anteriors podran sol·licitar l'acreditació com a entitat col·laboradora en qualsevol moment a través del règim previst en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
2. En la sol·licitud d'acreditació s'haurà d'identificar expressament la tipologia d'entitat basant-se en els diferents supósits compresos en l'article 38 de la present orde. A la dita sol·licitud s'adjuntaran els documents següents:  
  
a) Estatuts socials i les seues modificacions  
  
b) Si és el cas, certificat en què conste l'adopció de l'acord pel qual s'aprova la sol·licitud de reconeixement com a entitat col·laboradora.  
  
  
  
c) Identificació del representant de l'entitat.  
  
d) Declaració responsable de no estar incurs en les prohibicions per a obtindre la condició de beneficiari establida en l'article 13 de la Llei 38/2003, de 17 de novembre, General de Subvencions.  
  
e) Declaració responsable de trobar-se al corrent en les seues obligacions tributàries i de Seguretat Social, llevat que s'haja autoritzat en la sol·licitud que es demanen estes dades telemàticament. Excepte manifestació expressa del sol·licitant, la presentació de la sol·licitud comportarà l'autorització per a demanar el compliment mencionat a través de mitjans telemàtics.  
  
f) Document de declaració de compliment i identificació dels aspectes següents del Decret 96/1998 i RD 1720/2007:  
  
- Relació de persones autoritzades per a l'accés a les dades i informacions en estos continguts amb breu descripció de les funcions i obligacions de cada un dels usuaris o perfils d'usuaris amb accés a les dades de caràcter personal i als sistemes d'informació clarament definides   
  
  
  
- Declaració que adoptarà les mesures necessàries perquè el personal conega d'una forma comprensible les normes de seguretat que afecten el desenrotllament de les seues funcions així com les conseqüències en què poguera incórrer en cas d'incompliment.   
  
- Mesures de prevenció d'alteracions o pèrdues de les dades i informacions.  
  
- Descripció de les mesures de seguretat tendents a evitar la intercepció i alteració de les comunicacions, així com els accessos no autoritzats.  
  
- Compromís d'establir els mitjans necessaris que permeten l'existència de compatibilitat dels mitjans utilitzats per l'emissor.   
  
- Declaració que sempre que es refuse qualsevol document o suport que continga dades de caràcter personal haurà de procedir-se a la seua destrucció o esborrament, per mitjà de l'adopció de mesures dirigides a evitar l'accés a la informació continguda en este o la seua recuperació posterior.   
  
g) Hauran d'acreditar que tenen cobertura respecte als danys que es pogueren irrogar com a conseqüència de la seua actuació col·laboradora, per mitjà d'una pólissa d'assegurances de responsabilitat civil professional adequada.  
  
3. Als efectes previstos en l'article 42.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fixa en 6 mesos el termini màxim per a resoldre el procediment.  
  
  
  
Article 41. Protecció de dades  
  
1. Les entitats acreditades com a encarregades del tractament hauran de garantir, en tot moment, el compliment del que preveu l'article 12.2 i 9 de la Llei Orgànica 15/1999, de Protecció de Dades.   
  
  
  
Article 42. Efectes de l'acreditació com a entitat col·laboradora  
  
1. L'adquisició, amb plenitud d'efectes, de la condició d'entitat col·laboradora, tan sols es produirà després de la subscripció del conveni de col·laboració.  
  
2. El conveni subscrit tindrà una duració màxima de 4 anys, prorrogable automàticament només per un període d'1 any, en el cas que cap de les parts es manifeste en sentit contrari amb 3 mesos d'antelació respecte a la finalització de la vigència del conveni.  
  
  
  
3. El conveni inclourà necessàriament en les seues clàusules les qüestions previstes en l'article 16.3, a), b), c) i m), de la Llei 38/2003, de 17 de novembre, General de Subvencions, així com el contingut previst en l'article 2.2 i 7.3 i 4 del Decret 20/1993, de Registre de Convenis i el que preveu l'article 12.2 de la Llei Orgànica 15/1999, de Protecció de Dades.  
  
  
  
Article 43. Tramesa dels escrits, sol·licituds i comunicacions, efectuats per mitjans telemàtics  
  
1. Es podrà utilitzar la unitat registral telemàtica de la Conselleria d'Agricultura, Pesca i Alimentació per a la presentació pels ciutadans, de sol·licituds, escrits i comunicacions que es realitzen per via telemàtica, relatius als procediments administratius vinculats a la sol·licitud única i a partir del moment en què estiga disponible el servici en la seu electrónica de la Generalitat Valenciana.  
  
2. Els sol·licitants hauran de disposar de certificat d'usuari per a firmar digitalment les seues sol·licituds i escrits que presenten a través de mitjans electrónics.  
  
3. Una vegada estiga disponible el servici de notificació telemàtica, els impresos de sol·licitud hauran d'especificar la possibilitat d'optar per la notificació telemàtica.   
  
  
  
Article 44. Entitats representants als efectes de presentació telemàtica  
  
  
  
1. Es podrà obtindre l'habilitació per a la realització de les funcions previstes en l'article 23 de la Llei 11/2007, de 22 de juny, d'Accés Electrónic dels Ciutadans als Servicis Públics, sobre transaccions en representació de tercers en relació amb les tramitacions derivades del procediment regulat en la present orde segons el que preveu el paràgraf següent.  
  
2. Per a les entitats que pretenguen actuar respecte a les persones previstes en l'article 11.1 del Decret de la Generalitat 98/2005. Hauran d'efectuar la seua sol·licitud per mitjà del document individualitzat previst en l'article 11.2 del dit decret. El document de sol·licitud d'adhesió tindrà el contingut següent mínim:  
  
A) Las entitats han de disposar de certificat d'usuari per a firmar digitalment, complint els requisits de la Llei estatal 59/2003, de Firma Electrónica, en concret l'article 7, sobre emissió de certificats a persones jurídiques i han de complir en l'àmbit de la Comunitat Valenciana el que disposen els articles 7, 11 i 13 del Decret 87/2002.  
  
  
  
B) La representació en el marc del que preveu l'article 32 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí de qualsevol altre mitjà admés en dret, haurà de ser acreditada per mitjà del document en què conste l'autorització que podrà ser requerit en qualsevol moment per l'autoritat competent. El dit document ha de ser firmat pel representant de l'entitat i pel representat i serà degudament custodiat per l'entitat representant i se n'entregarà cópia firmada al representat.  
  
  
  
  
  
Article 45. Publicació d'informació sobre els beneficiaris  
  
S'informa els beneficiaris que, de conformitat amb l'article 4 del Reglament (CE) núm. 259/2008, de la Comissió, de 18 de març de 2008, pel qual s'establixen disposicions d'aplicació del Reglament (CE) núm. 1290/2005, del Consell, pel que fa a la publicació d'informació sobre els 4 beneficiaris de fons procedents del Fons Europeu Agrícola de Garantia (FEAGA) i del Fons Europeu Agrícola de Desenrotllament Rural (FEADER), les seues dades seran publicades d'acord amb els dits reglaments i podran ser tractades per organismes d'auditoria i investigació de la Unió Europea i nacionals, per a salvaguardar els interessos financers de la Unió Europea.  
  
Quant a les dades de caràcter personal, els beneficiaris podran exercir els drets reconeguts en la Directiva 95/46/CE del Parlament Europeu i del Consell, de 24 d'octubre de 1995, relativa a la protecció de les persones físiques pel que fa al tractament de dades personals i a la lliure circulació d'estes dades. L'acceptació de la subvenció suposa, para cada un dels beneficiaris, l'acceptació i autorització expressa a l'AVFGA per a l'arreplega, incorporació als respectius fitxers i el tractament de les dites dades personals, així com per a la seua conservació durant els terminis previstos en les disposicions aplicables.  
  
  
  
  
  
Article 46. Consideracions sobre la justificació dels drets d'ajuda especials  
  
En aplicació del que preveu l'article 12 del RD 202/2012, de 23 de gener, en l'àmbit de la Comunitat Valenciana s'emprarà per a determinar la utilització dels drets especials justificats amb activitat ramadera, la informació continguda en la base de dades informatitzada creada de conformitat amb el Reial Decret 728/2007, de 13 de juny, pel qual s'establix i regula el Registre General de Moviments de Bestiar i el Registre General d'Identificació Individual d'Animals.  
  
En relació amb l'aplicació a la Comunitat Valenciana del que preveu la lletra b) de l'apartat 1r de l'article 12 del RD 202/2012, de 23 de gener, es tindrà en compte per a determinar la mitjana ponderada d'animals presents en l'explotació el període de 12 mesos de l'any natural de la sol·licitud. Per al cas del bestiar oví i caprí la mitjana ponderada es calcularà prenent com a cens de partida el cens d'1 de gener de l'any de la sol·licitud registrat en la base de dades REGA, la declaració obligatória de la qual queda reflectida en el RD 947/2005, de 29 de juliol, pel qual s'establix un sistema d'identificació i registre dels animals de les espècies ovina i caprina.  
  
  
  
Article 47. Justificació, requisits i relació de compromisos de l'ajuda FEADER relativa a l'agricultura ecológica  
  
1. L'agricultura ecológica constituïx una forma global d'agricultura sostenible. Esta mesura suposa un suport a les tècniques de producció agrària compatible amb el medi ambient, amb l'objectiu de reducció de l'ús i efectes contaminants dels productes agroquímics sobre aigües i sóls, i foment de l'adopció de tècniques de cultiu que aprofiten al màxim els recursos i mecanismes de producció naturals, assegurant a llarg termini una agricultura sostenible i la protecció dels recursos naturals. Estos aspectes són importants a la Comunitat Valenciana on es desenrotlla una agricultura intensiva, gran consumidora d'inputs.  
  
  
  
En general, tots els requeriments d'agricultura ecológica tenen una repercussió en l'augment de la biodiversitat i de la qualitat de l'aigua, així com una disminució de la contaminació i dels possibles efectes de l'agricultura sobre el canvi climàtic.  
  
El compliment de les bones condicions agràries i mediambientals està implícit dins de la reglamentació de l'agricultura ecológica, que és la més restrictiva.  
  
2. Seran beneficiaris els titulars d'explotacions agràries que produïsquen a la Comunitat Valenciana productes agroalimentaris susceptibles d'utilitzar indicacions referents al mètode de producció ecológica previst en el Reglament (CE) núm. 834/2007, del Consell, de 28 de juny de 2007, sobre producció i etiquetatge dels productes ecológics i pel qual es deroga el Reglament (CEE) 2092/91, del Consell, amb vista a la seua comercialització.  
  
Els titulars d'explotació hauran de notificar la seua sol·licitud de certificació al Comité d'Agricultura Ecológica de la Comunitat Valenciana abans del 31 de gener de l'any de la sol·licitud.  
  
3. Els requisits de l'explotació són els següents:  
  
a) L'explotació que haurà d'estar ubicada a la Comunitat Valenciana, hauran de dedicar una superfície mínima de cultiu ecológic establida segons cultius en:  
  
- Cultius herbacis: 2 ha  
  
- Arrós: 0,3 ha  
  
- Oliverar, vinya, fruits de corfa (fruites seques): 1 ha  
  
- Fruiter de secà i de regadiu, cítrics: 0,5 ha  
  
- Fruites seques (regadiu): 1 ha  
  
- Hortalisses: 0,3 ha  
  
- Prat natural i/o prat artificial: 5 ha  
  
  
  
b) Les superfícies de vinya hauran d'estar inscrites en el Registre Vitícola de la Comunitat Valenciana.  
  
c) Els titulars que sol·liciten superfícies de prat natural i/o prat artificial hauran de complir els següents límits de càrrega ramadera en la seua explotació al llarg de tot el període de compromisos.  
  
- Càrrega ramadera mínima: 0,2 UGM per hectàrea  
  
- Càrrega ramadera màxima: 1 UGM per hectàrea  
  
d) Queden excloses de les ajudes les superfícies de pasturatge arbrat i pasturatge arbustiu, i aquelles sobre les quals no es faça cap labor de cura, millora o manteniment del sól i de la seua fertilitat, encara que estes superfícies podran tindre's en compte per al càlcul de la càrrega ramadera. Tampoc tindran dret a les ajudes les superfícies cultivades amb plançons que no hagen entrat en producció.  
  
4. Les ajudes cobriran els costos addicionals i les pèrdues d'ingressos derivats dels compromisos específics de la mesura, que imposen majors exigències que els requisits obligatoris: requisits legals de gestió i bones condicions agràries i mediambientals, així com els requisits mínims en relació amb la utilització d'adobs i productes fitosanitaris i altres requisits obligatoris establits en la legislació nacional.  
  
  
  
5. L'import unitari per grup de cultiu és el que apareix en la taula següent:   
  
  
  
Grup de cultiu Imports de les ajudes:  
  
Herbacis 181,25 euros/ha  
  
Arrós 600,00 euros/ha  
  
Fruites seques (secà) 119,00 euros/ha  
  
Fruites seques (regadiu) 205,15 euros/ha  
  
Fruiter secà 328,15 euros/ha  
  
Fruiter regadiu 364,21 euros/ha  
  
Oliverar 266,85 euros/ha  
  
Hortícoles 310,13 euros/ha  
  
Hivernacle 504,85 euros/ha  
  
Vinya 228,38 euros/ha  
  
Raïm de taula 495,83 euros/ha  
  
Cítrics 468,79 euros/ha  
  
Praderia artificial 168,25 euros/ha  
  
Pastiu i praderia natural 125,85 euros/ha  
  
Aromàtiques 198,00 euros/ha  
  
  
  
Per a fomentar la incorporació de noves explotacions a este sistema de producció, els imports de les ajudes podran diferenciar-se en funció de la fase de conversió en què es troba l'explotació, i es podran incrementar el 20%, sense sobrepassar, en cap cas, els màxims previstos en el Reglament (CE) 1698/2005.  
  
6. Descripció dels diversos tipus de compromisos en funció dels efectes previstos en el medi ambient en relació amb les necessitats i prioritats mediambientals.  
  
a) Compromisos bàsics  
  
· Mantindre el compromís durant 5 anys en la superfície d'acollida.  
  
· Els compromisos hauran d'aplicar-se en la totalitat de la superfície de l'explotació dedicada a la mateixa orientació productiva (cultiu i/o espècie, i varietats per a cítrics i vinya) i per un període mínim de cinc anys, haja sigut declarada o no.  
  
b) Compromisos principals  
  
· Complir totes les normes de producció establides en el Reglament (CE) núm. 834/2007, del Consell, de 28 de juny de 2007, sobre producció i etiquetatge dels productes ecológics i pel qual es deroga el Reglament (CEE) 2092/91, del Consell, que regula la producció ecológica i complir el que establixen les normes genèriques i específiques sobre agricultura ecológica per als distints cultius, promulgades i aprovades per la Comunitat Valenciana. Addicionalment complir el que disposa el Reglament Comunitari 1804/1999, de 24 d'agost, sobre producció ramadera ecológica, en cas de sol·licitar ajudes a superfícies farratgeres.  
  
  
  
· Inscripció de les parcel·les de l'explotació i la ramaderia associada, en el corresponent Registre del Comité d'Agricultura Ecológica de la Comunitat Valenciana des del 31 de gener.  
  
· Declaració responsable, si és el cas, del compliment satisfactori de les normes de producció específiques, establides pel CAE-CV, i autorització a l'órgan competent de la concessió de l'ajuda, per a comprovar estos aspectes extrems.  
  
· Obligatorietat de la realització d'anàlisi al llarg dels 5 anys.  
  
  
  
· Comercialització de la producció ecológica, una vegada passat el període obligatori de reconversió.  
  
Compromisos secundaris:  
  
· Mantindre tanques i ribassos, vegetació en límits i marges per a reserva ecológica i manteniment de la biodiversitat.  
  
· Controlar les males herbes de forma mecànica o per mitjà de pasturatge controlat.  
  
· No s'utilitzaran organismes ni matèries modificades genèticament en llavors i tractaments, etc.  
  
· Efectuar rotacions en cultius anuals. Si s'establix una coberta vegetal o cultiu per a adob en verd, es considerarà com a part de la rotació.  
  
  
  
· Mantindre la coberta vegetal en cultius perennes. En èpoques de gran competència per l'aigua i la recol·lecció es permetrà la sega (manual o mecànica) o el pasturatge controlat.  
  
· Omplir i mantindre actualitzat un quadern d'explotació, que inclourà una comptabilitat detallada i en el qual s'inscriuran totes les operacions de cultiu realitzades en cada una de les parcel·les; inclourà un pla de fertilització, que és obligatori establir.  
  
7. En l'àmbit de la Comunitat Valenciana s'emprarà per a determinar el compliment de la càrrega ramadera, la informació continguda en la base de dades informatitzada creada de conformitat amb el Reial Decret 728/2007, de 13 de juny, pel qual s'establix i regula el Registre General de Moviments de Bestiar i el Registre General d'Identificació Individual d'Animals, així com la continguda en el Reial Decret 479/2004, de 26 de març, pel qual s'establix i regula el Registre General d'Explotacions Ramaderes, estos registres s'hauran de mantindre actualitzats per part dels sol·licitants de les ajudes.  
  
  
  
  
  
Article 48. Justificació, requisits i relació de compromisos de l'ajuda FEADER relativa a l'arrós en aiguamolls  
  
1. Esta ajuda és la relativa al manteniment del cultiu de l'arrós en les zones humides de la CV, amb el consegüent manteniment del paisatge d'estes zones tan valuoses per al nostre patrimoni cultural i natural. Protecció de la flora i fauna dels aiguamolls.  
  
2. Seran beneficiaris de les ajudes els titulars d'explotacions agràries amb cultiu de l'arrós en aiguamolls de la Comunitat Valenciana.  
  
  
  
3. Les ajudes cobriran els costos addicionals i les pèrdues d'ingressos derivats dels compromisos específics de la mesura, que imposen majors exigències que els requisits obligatoris: requisits legals de gestió i bones condicions agràries i mediambientals, així com els requisits mínims en relació amb la utilització d'adobs i productes fitosanitaris i altres requisits obligatoris establits en la legislació nacional. L'import unitari per grup de cultius és de:  
  
  
  
  
  
Grup de cultiu Imports de les ajudes  
  
Arrós 468,44 euros  
  
  
  
4. L'agricultor haurà de dedicar una superfície mínima de cultiu d'arrós de 0,3 ha.  
  
5. Descripció dels diversos tipus de compromisos en funció dels efectes previstos en el medi ambient en relació amb les necessitats i prioritats mediambientals  
  
a) Compromisos bàsics  
  
- Manteniment del cultiu de l'arrós durant almenys 5 anys sense realitzar un altre tipus de cultiu que modifique les característiques de l'ecosistema de la zona productora.  
  
b) Compromisos principals  
  
- Triturar la palla de l'arrós i incorporar-la al sól o bé retirar-la del terreny. En cas d'optar per la incorporació de la palla al sól, la maquinària utilitzada haurà de garantir que no es deterioren els hàbitats ni es perjudique la fauna, en compliment de les directives 2009/147/CE i 92/43/CE.  
  
- Manteniment i conservació dels elements de retenció d'aigua, xicotets dics i comportes.  
  
- Mantindre el restoll i/o la palla de l'arrós almenys fins a l'1 de febrer, o mantindre inundada la superfície de cultiu almenys durant 3 mesos i mig addicionals al cultiu.  
  
- El control de males herbes, quan no estiga realitzant-se el cultiu, primers d'octubre a principis de febrer, es realitzarà per mitjà de la tècnica de l'enfangat en zones inundades o per mitjà de fresadora (rotovator) en la resta de la zona sense possibilitat d'inundació.  
  
c) Compromisos secundaris  
  
- Portar un quadern d'explotació en què queden reflectides totes aquelles operacions que sobre el cultiu es realitzen, on s'inclouran tots els documents relatius al cultiu: factures, albarans, etc.  
  
  
  
  
  
Article 49. Justificació, requisits i relació de compromisos ajuda FEADER relativa a les ajudes de producció integrada  
  
1. L'ajuda consistix en el suport de tècniques de producció agrària compatible amb el medi ambient, amb l'objectiu de reducció de l'ús i efectes contaminants dels productes agroquímics sobre aigües i sóls, i foment de l'adopció de tècniques de cultiu que aprofiten al màxim els recursos i mecanismes de producció naturals, assegurant a llarg termini una agricultura sostenible i la protecció dels recursos naturals. Estos aspectes són importants a la Comunitat Valenciana on es realitza una agricultura intensiva, gran consumidora d'inputs.  
  
  
  
2. Seran beneficiaris els titulars d'explotacions agràries ubicades a la Comunitat Valenciana, amb cultius de vinya, raïm de taula i/o cítrics que complisquen el que establixen les normes genèriques i específiques sobre producció integrada aprovades per la Comunitat Valenciana per als distints cultius, entre les quals es regulen totes les pràctiques agronómiques següents: preparació del terreny, plantació (amb ús de material vegetal provinent de vivers autoritzats que disposen de passaport fitosanitari) reg, fertilització, fitoreguladores, poda, maneig del sól i control de males herbes, plagues i malalties, maquinària d'aplicació, recol·lecció, tractament postrecol·lecció i protecció de l'entorn (Reial Decret 1201/2002, de 20 de novembre, regula la producció integrada a Espanya, Resolució de 17 de gener de 2008, regula les normes de producció integrada de la vinya, i Resolució de 30 de juliol de 2004, que regula les normes de producció integrada de cítrics en l'àmbit de la Comunitat Valenciana).  
  
3. Els titulars d'explotacions agràries hauran d'estar inscrits en el corresponent Registre de Producció Integrada de la Comunitat Valenciana. La inscripció en el Registre de Producció Integrada de la Comunitat Valenciana podrà realitzar-se per mitjà de la sol·licitud única de cada any.  
  
4. La certificació de la producció obtinguda amb tècniques de producció integrada requerix la inscripció en el Registre Oficial de Productors Autoritzats per a la Producció Integrada de la Generalitat i la contractació dels servicis d'una entitat de control i certificació de producció integrada oficialment reconeguda.   
  
5. Pertànyer a una agrupació de tractaments integrats o semblant i/o disposar d'assessorament tècnic que establisca l'estratègia i oportunitat dels tractaments químics.  
  
6. Dins de l'explotació haurà de dedicar-se una superfície mínima de cultiu de producció integrada establida segons cultius en:  
  
Vinya de vinificació: 1 ha  
  
Vinya de taula: 0,5 ha  
  
Cítrics: 0,5 ha.  
  
7. L'import mínim d'ajuda per hectàrea serà de:  
  
Prima vinya vinificació: 159,87 ¿/ha  
  
Prima vinya taula: 387,65 ¿/ha  
  
Prima cítrics: 345,58 ¿/ha  
  
8. Descripció dels diversos tipus de compromisos en funció dels efectes previstos en el medi ambient en relació amb les necessitats i prioritats mediambientals  
  
a) Compromisos bàsics.  
  
- Mantindre el compromís durant 5 anys en la superfície d'acollida.  
  
- Dur a terme la producció integrada en la totalitat de la superfície de l'explotació dedicada a la mateixa orientació productiva (cultiu i/o espècie i varietats per a cítrics i vinya) localitzada en cada explotació, declarada o no.  
  
b) Compromisos principals.  
  
- Complir estrictament totes les normes genèriques i específiques sobre producció integrada aprovades per l'Estat espanyol i la Comunitat Valenciana per als distints cultius.  
  
- Inscripció de les parcel·les de l'explotació en el corresponent Registre de Producció Integrada de la Comunitat Valenciana.  
  
- Disposar d'un certificat expedit per l'autoritat o organisme de control que certifique el compliment satisfactori de les normes.  
  
- Realització d'anàlisis adequades per a control de la contaminació de la terra, aigua i productes vegetals.  
  
c) Compromisos secundaris.  
  
- Mantindre tanques i ribassos, vegetació en límits i marges per a reserva ecológica i manteniment de la biodiversitat.  
  
- Mantindre la coberta vegetal en cultius perennes. En èpoques de gran competència per l'aigua i la recol·lecció es permetrà la sega (manual o mecànica) o el pasturatge controlat. No podrà realitzar-se birbada química.  
  
- Omplir i mantindre actualitzat un quadern d'explotació, que inclourà una comptabilitat detallada i en el qual s'inscriuran totes les operacions de cultiu realitzades en cada una de les parcel·les; així com el detall de les visites d'assessorament i control realitzades.  
  
  
  
Article 50. Justificació, requisits i relació de compromisos ajuda FEADER relativa a les ajudes per al manteniment de races pures en perill d'extinció. Ovella guirra.  
  
1. La mesura es justifica al contribuir al manteniment de la riquesa genètica i biodiversitat conservant esta espècie en perill d'extinció i que està adaptada a la rusticitat del medi físic en què es desenrotlla, per aixó es considera que ha de procurar-se la seua adequada conservació per a generacions futures, evitant-ne la desaparició, ja que no pot competir amb les races millorades.  
  
2. Seran beneficiaris els titulars d'explotacions ramaderes, ubicades a la Comunitat Valenciana, que tinguen efectius ramaders de la raça ovina guirra que complisquen els requisits mínims i adquirisquen els compromisos que definixen la mesura agroambiental, per un període de cinc anys.  
  
Els beneficiaris de l'ajuda han de pertànyer a l'Associació Nacional de Criadors de Raça Guirra (organisme competent per a portar el llibre genealógic de la raça).  
  
3. L'explotació haurà d'estar inscrita en el Llibre Registre Oficial de la raça ovina guirra.  
  
Respecte al nombre mínim d'animals reproductors de la raça ovina guirra és de 30.  
  
Les càrregues ramaderes que ha de mantindre's al llarg de tot el període de compromisos són les següents:  
  
- Càrrega ramadera mínima: 0.2 UGM per hectàrea  
  
- Càrrega ramadera màxima: 1.4 UGM per hectàrea  
  
4. La prima unitària de l'ajuda serà de 120,2/UGM  
  
5. Descripció dels diversos tipus de compromisos en funció dels efectes previstos en el medi ambient en relació amb les necessitats i prioritats mediambientals.  
  
a) Compromisos bàsics  
  
- Mantindre la càrrega ramadera durant cinc anys del període de compromisos.  
  
- Realitzar les actuacions de pasturatge amb animals d'espècies autóctones en perill d'extinció al medi físic adequat per a la raça.  
  
  
  
- Mantindre en puresa els efectius reproductors mascles i femelles d'estes races que estiguen compromeses.  
  
b) Compromisos principals  
  
- Inscripció en Llibre Registre Oficial de la Raça corresponent   
  
- Pertànyer a una associació ramadera per a millora i conservació de la raça  
  
- Participar en un programa de millora genètica, amb l'obligació d'aportar informació per al seguiment de la raça, així com per a l'elaboració de valoracions.  
  
- Respectar les càrregues ramaderes establides  
  
c) Compromisos secundaris  
  
- Mantindre i actualitzar el llibre registre de l'explotació.   
  
Llista de races locals en perill d'abandó i indicació del nombre de femelles reproductores. Este nombre haurà de ser certificat per un organisme tècnic, o una organització o associació de ramaders, degudament reconegut, que haurà de registrar i portar al dia el llibre genealógic o llibre zootècnic de la raça. S'haurà d'acreditar que eixe organisme compta amb les competències i coneixements necessaris per a identificar els animals de les races en perill.  
  
  
  
Espècie Raça Nre. femelles reproductores  
  
Oví Guirra 4.644  
  
  
  
Es tracta d'una raça local en perill que complix el que preveu l'annex IV del Reglament 1974/2006.  
  
6. Les entitats gestores del plec hauran de tindre en el seu poder tota la informació d'identificació i registre dels animals, establida en l'article 54 del Reial Decret 66/2010, de manera que puguen posar-la a disposició de l'órgan gestor de la comunitat autónoma a requeriment d'este als efectes de la comunicació indicada en la lletra i) de l'apartat segon de l'article 109.  
  
7. En l'àmbit de la Comunitat Valenciana, per a determinar el compliment de la càrrega ramadera s'emprarà la informació continguda en la base de dades informatitzada creada de conformitat amb el Reial Decret 728/2007, de 13 de juny, pel qual s'establix i regula el Registre General de Moviments de Bestiar i el Registre General d'Identificació Individual d'Animals, així com la continguda en el Reial Decret 479/2004, de 26 de març, pel qual s'establix i regula el Registre general d'explotacions ramaderes, estos registres s'hauran de mantindre actualitzats per part dels sol·licitants de les ajudes.  
  
  
  
  
  
Article 51. Justificació, requisits i relació de compromisos ajuda FEADER relativa a la lluita contra l'erosió i manteniment del paisatge en cultius llenyosos en pendents o terrasses.  
  
1. Ajuda per a agricultors de zones específiques de la Comunitat Valenciana, que realitzen accions de conservació necessàries per a reduir el risc d'erosió i manteniment del paisatge característic de les dites zones. Les actuacions es realitzaran en cultius de llenyosos (avellaner, cirerer, ametler i garrofera) sobre vessants, terrasses i bancals localitzats en pendent superior al 8%.  
  
2. Superfícies de cultius llenyosos en pendents superiors al 8% en municipis de la Comunitat Valenciana situats al sud i al nord de la regió i hauran de dedicar una superfície mínima de cultiu establida segons cultius en:  
  
Avellaner: 0,3 ha  
  
Cirerer: 0,3 ha  
  
Ametler: 0,3 ha  
  
Garrofera: 0,3 ha  
  
  
  
3. Seran beneficiaris els titulars d'explotacions agràries ubicades a la Comunitat Valenciana, amb cultius de cirerer, avellaner, ametler i garrofera que complisquen el que establix esta submesura agroambiental dirigida a la lluita contra l'erosió. Pertànyer a una agrupació de tractaments integrats o semblant i disposar de l'assessorament tècnic que establisca l'estratègia i oportunitat dels tractaments químics.  
  
  
  
4. L'import unitari d'ajuda serà per a tots els cultius d'avellaner, cirerer, ametler i garrofera 180 euros/ha.  
  
5. Descripció dels diversos tipus de compromisos en funció dels efectes previstos en el medi ambient en relació amb les necessitats i prioritats mediambientals  
  
a) Compromisos bàsics  
  
- Mantindre el compromís durant 5 anys en la superfície d'acollida.  
  
b) Compromisos principals  
  
- Pertànyer a una agrupació de tractaments integrats en agricultura o semblant.  
  
- Manteniment i conservació dels elements i instal·lacions tradicionals relacionats amb el cultiu amb materials acords amb l'entorn (utilització de terra autóctona): murets, terrasses, bancals, tanques vegetals, etc., que quedaran reflectits en el pla d'actuació agroambiental.  
  
  
  
- En cap cas es podran emprar aladres d'orelló i rascles de disc que voltegen el sól.  
  
- Manteniment i/o creació de la vegetació natural en els límits de les parcel·les, sempre que estiguen a més de 300 metres d'una massa forestal superior a 10 ha.  
  
- Correcció dels efectes puntuals ocasionats pels escolaments produïts per les pluges torrencials, de manera immediata en la mateixa anualitat en què es produïsquen els danys.  
  
- No utilitzar productes químics per a la poda i l'eliminació de brots.  
  
- Establir coberta vegetal per a evitar els problemes d'escolament durant la tardor-hivern en el centre dels carrers que cobrisquen un mínim del 50 per cent de la superfície de cultiu de la parcel·la, a partir de la flora espontània o recorrent a la sembra d'espècies cultivades:  
  
· En parcel·les amb pendents mitjans superiors al 8 per cent, la coberta vegetal s'establirà próxima a les corbes de nivell i perpendicular al màxim pendent.  
  
· En terrasses, la coberta vegetal s'establirà en el costat major de la parcel·la.  
  
La coberta vegetal podrà segar-se a principis de primavera per a evitar la competència de les males herbes, per mitjà de procediments mecànics i/o amb pasturatge controlat de bestiar oví o caprí, i les restes d'estes cobertes hauran de romandre obligatóriament sobre el terreny fins a la tardor, època en què, si és procedent, es podran dur a terme les labors necessàries per a la implantació d'una nova coberta vegetal.  
  
  
  
Article 52. Justificació, requisits i relació de compromisos relatius a l'ajuda d'indemnització compensatória en zones amb dificultats naturals en zones de muntanya i en zones diferents de les de muntanya.  
  
  
  
1. Es tracta d'indemnitzar els agricultors de les zones de muntanya i de les zones diferents de les de muntanya pel compromís de mantindre la seua activitat agrària en la seua explotació durant un mínim de cinc anys a partir del primer pagament, per a compensar-los pels costos addicionals i pèrdues de renda en les zones de muntanya i altres amb dificultats naturals, en comparació amb la resta de zones no desfavorides.  
  
Es calcularà l'ajuda en funció de la SAU de cada explotació situada en zona amb dificultats naturals, zones de muntanya, utilitzades en el cultiu o d'aprofitament farratger per al bestiar de pasturatge.  
  
  
  
La ramaderia per la qual s'indemnitzaran superfícies de past serà la de bestiar vaquí, oví, caprí i equí. Sempre que es mantinguen en règim de pasturatge.  
  
La limitació de superfície indemnitzable es fixa en 100 ha i s'aplicaran distints móduls de càlcul dependents de la zona i dels coeficients segons trams de SAU i coeficients reductors en funció del tipus de cultiu o aprofitament, per a arribar a obtindre l'ajuda al multiplicar la superfície indemnitzable pel módul corresponent.  
  
2. L'activitat agrària sostenible es considera imprescindible per al manteniment de les terres amb dificultats naturals o d'una altra índole, en les millors condicions mediambientals manteniment de la biodiversitat própia dels sistemes agraris i la preservació de valors paisatgístics característics, tradicionals, singulars, etc.  
  
Els agricultors més compromesos en la permanència d'estos valors són els que residixen habitualment en la zona i la seua economia depén principalment de l'activitat agrària.  
  
3. Podran concedir-se indemnitzacions compensatóries als titulars d'explotacions agràries ubicades a la Comunitat Valenciana que reunisquen els requisits següents:  
  
a) Ser agricultor a títol principal o titular d'explotació prioritària, bé a títol individual o com a soci d'una explotació agrària constituïda com a cooperativa o societat agrària de transformació.  
  
b) El soci de cooperativa o SAT podrà percebre la indemnització compensatória corresponent a la seua quota de participació, que, si és dóna el cas, s'acumularà a la de la seua explotació individual als efectes del càlcul d'una indemnització única. Per a determinar el compliment d'este requisit, pel que fa a la renda del titular, es tindrà en compte l'Orde APA/2006, de 26 de gener, per la qual es modifica l'article 5 de l'Orde de 13 de desembre de 1995, als efectes dels apartats 5 i 6 de l'article 2 de la Llei 19/1995, de 4 de juliol, de Modernització d'Explotacions. La possibilitat d'aplicació del punt 2 de l'article 5 abans mencionat, es tindrà en compte només per a esta línia, quan es donen els casos en què s'hagueren produït les situacions excepcionals en l'últim exercici fiscal declarat. En el que afecta al temps de treball dedicat a la seua explotació agrària serà preceptiva l'afiliació durant tot l'exercici de l'any de sol·licitud, al Règim Especial Agrari per compte propi o d'autónoms per la branca agrària, per a l'agricultor a títol principal. Per als titulars d'explotació prioritària serà suficient la del Règim Especial Agrari per compte d'altri. Només en cas de titulars que es jubilen en l'any de l'exercici serà suficient que la mencionada permanència es complisca, almenys, fins a l'últim dia del termini de presentació de sol·licituds.  
  
  
  
c) Residir en el municipi en el terme municipal del qual radique totalment o parcialment la superfície agrícola de la seua explotació o limítrof, i el dit municipi de residència aparega en la llista de municipis de zones desfavorides de muntanya o de despoblament. En el cas que la superfície agrícola de l'explotació estiga situada en diversos termes municipals, es complirà la condició de residència, quan el municipi de residència de zona desfavorida, part de la superfície agrícola de l'explotació està en el dit terme en un altre limítrof també de zona desfavorida.  
  
d) No estar afectat per cap situació d'incompatibilitat.  
  
e) Estar al corrent de les seues obligacions tributàries i davant de la Seguretat Social.  
  
f) El titular haurà de comprometre's a mantindre l'activitat agrícola en la seua explotació en zona desfavorida durant almenys cinc anys a partir del primer pagament de l'ajuda, segons el que establix el punt 2 de l'article 37 del Reglament (CE) núm. 1698/2005, excepte jubilació o causa de força major.  
  
g) Complir les obligacions establides en l'article 14 de la Llei 38/2003, de 17 de novembre, General de Subvencions.   
  
4. L'explotació haurà de complir els requisits següents:  
  
a) L'explotació haurà d'estar ubicada a la Comunitat Valenciana; així s'entendrà quan més del 50% del total de la superfície agrícola utilitzada (SAU) de l'explotació està situada en la Comunitat Valenciana. La declaració de superfície de recintes d'altres comunitats autónomes es realitzarà als efectes de declaració de superfície i no als efectes d'ajuda.  
  
b) L'explotació ha de tindre tota o part de la SAU en zona desfavorida de muntanya o zona diferent de muntanya  
  
c) Les explotacions ramaderes hauran de suportar una càrrega ramadera màxima d'1 UGM per hectàrea de superfície farratgera. Estes explotacions, en tot cas, hauran de tindre una càrrega ramadera mínima de 0,2 UGM per hectàrea de superfície farratgera al llarg de tot el període de compromisos. No computarà com a indemnitzable la totalitat de la superfície farratgera de les explotacions ramaderes la càrrega ramadera de les quals no estiga compresa entre el màxim i mínim anteriors. La càrrega ramadera de l'explotació s'haurà de complir a data 1 de gener de l'any de la sol·licitud.  
  
d) L'explotació ha de tindre més de 2 hectàrees de SAU.  
  
e) D'acord amb l'article 51 del Reglament (CE) núm. 1698/2005, s'hauran de complir en tota l'explotació del beneficiari els requisits i les normes obligatoris establits en els articles 4, 5 i 6 i annexos II i III del Reglament (CE) núm. 73/2009, la qual cosa es definix com a compliment de la condicionalitat, que comprén l'observança dels «Requisits legals de gestió" i les «Bones condicions agràries i mediambientals".  
  
  
  
5. En estes ajudes quan es tracta de superfícies farratgeres per a l'aprofitament del bestiar de la mateixa explotació, el sol·licitant especificarà si es tracta de praderies per a sega o pastos amb aprofitament superior a 6 mesos per any o d'aprofitament entre 2 i 6 mesos a l'any, cultiu d'aprofitament farratger, o es tracte de guaret, restollada o d'erm de past. En el cas de pastos comunals, la superfície a declarar pel ramader en cada parcel·la serà proporcional al nombre dels seus animals respecte del total de bestiar que utilitza el past comunal.  
  
  
  
6. El sistema de càlcul pren de referència la superfície de cultius i pastos declarada i es transforma en unitats de superfície indemnitzable i a esta se li apliquen uns coeficients segons trams, import de la base imposable general (IRPF) i els móduls corresponents a zona de muntanya o a zona diferent de muntanya.  
  
Es proposa un mínim per explotació ubicada en zona de muntanya i en zona diferent de les de muntanya de 300 ¿, sempre que la SAU siga major de 2 ha. La indemnització màxima per explotació serà de 3.000 ¿.  
  
7. L'import unitari de l'ajuda vinculades a zones desfavorides per dificultats, serà de 94 ¿/ha per a zones de muntanya i de 57 ¿/ha per a zones diferents de les de muntanya. Al módul de base se li apliquen dos coeficients correctors en funció de:   
  
Superfície indemnitzable de l'explotació (C1).  
  
Base imposable general declarada pel titular de l'explotació (C2).  
  
  
  
8. En l'àmbit de la Comunitat Valenciana s'emprarà per a determinar el compliment de la càrrega ramadera, la informació continguda en la base de dades informatitzada creada de conformitat amb el Reial Decret 728/2007, de 13 de juny, pel qual s'establix i regula el Registre General de Moviments de Bestiar i el Registre General d'Identificació Individual d'Animals, així com la continguda en el Reial Decret 479/2004, de 26 de març, pel qual s'establix i regula el Registre General d'Explotacions Ramaderes, estos registres s'hauran de mantindre actualitzats per part dels sol·licitants de les ajudes.  
  
  
  
  
  
DISPOSICIONS ADDICIONALS  
  
  
  
Primera. Delegació de competències  
  
Es faculta el director general de Producció Agrària i Ramaderia perquè dicte les resolucions que siguen necessàries per al desplegament i l'aplicació d'esta orde.  
  
Segona. Marc jurídic aplicable  
  
En els supósits de modificacions normatives del marc comunitari i de l'estatal bàsic, continuarà estant subsistent la regulació ací continguda, excepte en aquells punts que es produïsca una contradicció, i en eixe cas s'entendrà tàcitament derogat.  
  
En el supósit que s'introduïsquen modificacions en el règim jurídic comunitari i estatal bàsic es tindran en compte les correspondències entre normes que puguen establir les mateixes normes modificatives.  
  
  
  
  
  
Tercera. No subjecció a la Política de la Competència de la UE  
  
En aplicació dels articles 1.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques: s'especifica que a les ajudes regulades en la present orde i a les convocatóries que es realitzen en aplicació d'esta a, no els resulta aplicable l'article 107.1 del Tractat de Funcionament de la UE (TFUE), atés que els fons destinats a finançar les actuacions previstes tenen un origen comunitari, en el marc de les previsions del Reglament (CE) 1290/2005 i de la previsions contingudes en l'article 139 del Reglament (CE) 73/2009 del Consell, de 19 de gener, i en l'article 88 del Reglament (CE) 1698/2005, del Consell, de 20 de setembre de 2005.  
  
  
  
  
  
DisposiciONS transitóriES  
  
  
  
Primera. Acreditació d'entitats col·laboradores  
  
Aquelles sol·licituds d'acreditació com a entitat col·laboradora que s'hagen efectuat amb anterioritat a l'entrada en vigor de la present norma i que a partir d'eixe moment puguen resultar degudament acreditades, podran ser resoltes tenint en compte la petició efectuada amb anterioritat.  
  
  
  
Segona. Prórroga d'ajudes agroambientals  
  
Per al cas de les ajudes agroambientals arreplegades en l'article 36 lletra a), incís iv), del Reglament (CE) núm. 1698/2005, els compromisos del qual van ser contrets en l'exercici 2008, se'ls permetrà la prórroga del pla fins a l'exercici 2013, de conformitat amb el que disposen els articles 15 i 39 de l'esmentat reglament.  
  
  
  
Disposició derogatória   
  
  
  
Única  
  
Queda derogada l'Orde 11/2010, de 26 febrer, de la consellera d'Agricultura, Pesca i Alimentació, sobre qüestions generals aplicables al conjunt d'ajudes incloses en la sol·licitud única dins del marc de la política agrària comuna (PAC) a la Comunitat Valenciana.  
  
Així mateix, queden derogades totes les disposicions que del mateix rang o d'un rang inferior s'oposen al que disposa la present orde.  
  
  
  
Disposició final  
  
  
  
Esta orde entrarà en vigor l'endemà de la completa publicació en el Diari Oficial de la Comunitat Valenciana.  
  
  
  
València, 20 de març de 2012  
  
  
  
La consellera d'Agricultura, Pesca, Alimentació i Aigua  
  
MARITINA HERNANDEZ MIÑANA  
  
  
  
  
  
  
  
  
  
ANNEX I  
  
  
  
Indicació de municipis a què pot resultar d'aplicació les ajudes d'indemnització compensatória.  
  
   
  
1. Zones de muntanya:  
  
  
  
A) Província: 03 Alacant  
  
  
  
¿ COMARCA 01: Vinalopó  
  
129 Tibi  
  
  
  
¿ COMARCA 02: Muntanya  
  
3 Agres  
  
7 Alcocer de Planes  
  
8 Alcoleja  
  
10 Alfafara  
  
16 Almudaina  
  
17 Alqueria d'Asnar, l'  
  
20 Balones  
  
22 Benasau  
  
27 Beniardá  
  
28 Beniarrés  
  
32 Benifallim  
  
33 Benifato  
  
35 Benilloba  
  
36 Benillup  
  
37 Benimantell  
  
38 Benimarfull  
  
39 Benimassot  
  
54 Castell de Castells  
  
56 Cocentaina  
  
57 Confrides  
  
60 Quatretondeta  
  
67 Facheca  
  
68 Famorca  
  
72 Gaianes  
  
73 Gorga \*  
  
75 Guadalest \*  
  
84 L'Orxa \*  
  
86 Millena  
  
92 Muro de Alcoy  
  
103 Penàguila  
  
106 Planes  
  
130 Tollos  
  
132 Torre de les Maçanes, la  
  
  
  
¿ COMARCA 03: Marquesat  
  
6 Alcalalí  
  
29 Benigembla  
  
135 Vall de Ebo, la  
  
136 Vall de Gallinera  
  
137 Vall de Laguar, la  
  
  
  
¿ COMARCA 04: Central  
  
45 Bolulla  
  
48 Callosa d'en Sarrià  
  
107 Polop  
  
112 Relleu  
  
124 Sella  
  
127 Tàrbena  
  
  
  
  
  
B) Província: 12 Castelló  
  
  
  
¿ COMARCA 01: Alt Maestrat  
  
14 Ares del Maestrat  
  
37 Castell de Cabres  
  
38 Castellfort  
  
45 Cinctorres  
  
61 Forcall  
  
68 Herbés  
  
75 Mata de Morella  
  
80 Morella  
  
83 Olocau del Rey  
  
87 Palanques  
  
91 Portal de Morella  
  
93 Pobla de Benifassà, la  
  
112 Todolella  
  
127 Vallibona  
  
129 Vilafranca   
  
137 Villores  
  
141 Zorita del Maestrazgo  
  
  
  
¿ COMARCA 02: Baix Maestrat  
  
42 Catí  
  
52 Xert  
  
96 Rossell  
  
  
  
¿ COMARCA 03: Planes centrals  
  
1 Atzeneta  
  
25 Benafigos  
  
26 Benasal  
  
51 Culla  
  
103 Sarratella  
  
105 Sierra Engarcerán  
  
119 Torre d'en Besora, la  
  
134 Vilar de Canes  
  
  
  
¿ COMARCA 04: Penyagolosa  
  
41 Castillo de Villamalefa  
  
48 Cortes de Arenoso  
  
55 Xodos  
  
60 Figueroles  
  
72 Lucena del Cid  
  
73 Ludiente  
  
130 Villahermosa del Rio  
  
139 Vistabella del Maestrazgo  
  
142 Zucaina  
  
  
  
¿ COMARCA 06 La Plana  
  
7 Alfondeguilla  
  
15 Argelita  
  
58 Espadilla  
  
59 Fanzara  
  
113 Toga  
  
123 Vallat  
  
  
  
¿ COMARCA 07: Palància  
  
2 Aín  
  
6 Alcudia de Veo  
  
8 Algimia de Almonacid  
  
10 Almedíjar  
  
12 Altura  
  
13 Arañuel  
  
17 Ayódar  
  
18 Azuébar  
  
20 Barracas  
  
22 Bejís  
  
24 Benafer  
  
43 Caudiel  
  
46 Cirat  
  
56 Chóvar  
  
57 Eslida  
  
63 Fuente la Reina  
  
64 Fuentes de Ayódar  
  
65 Gaibiel  
  
69 Higueras  
  
76 Matet  
  
78 Montán  
  
79 Montanejos  
  
88 Pavías  
  
90 Pina de Montalgrao  
  
92 Puebla de Arenoso  
  
97 Sacañet  
  
108 Sueras  
  
110 Teresa  
  
114 Torás  
  
115 Toro, El  
  
116 Torralba del Pinar  
  
118 Torrechiva  
  
125 Vall de Almonacid  
  
131 Villamalur  
  
133 Villanueva de Viver  
  
140 Viver  
  
  
  
C) Província 46: València.  
  
  
  
¿ COMARCA 01: Racó d'Ademús  
  
1 Ademuz  
  
87 Casas Altas  
  
88 Casas Bajas  
  
92 Castielfabid  
  
201 Puebla de San Miguel  
  
242 Torrebaja  
  
252 Vallanca  
  
  
  
¿ COMARCA 02: Alt Túria  
  
18 Alcublas  
  
36 Alpuente  
  
38 Andilla  
  
41 Aras de Alpuente  
  
50 Benagéber  
  
79 Calles  
  
106 Chelva  
  
114 Domeño  
  
141 Higueruelas  
  
148 Loriguilla  
  
234 Sot de Chera  
  
241 Titaguas  
  
247 Tuéjar  
  
262 Yesa, La  
  
902 Gátova  
  
  
  
¿ COMARCA 04: Requena-Utiel  
  
108 Chera  
  
229 Siete Aguas  
  
  
  
¿ COMARCA 05: Foia de Bunyol  
  
99 Cortes de Pallás  
  
115 Dos Aguas  
  
261 Yátova  
  
  
  
¿ COMARCA 10: Vall d'Aiora  
  
97 Cofrentes  
  
142 Jalance  
  
239 Teresa de Cofrentes  
  
  
  
¿ COMARCA 11: Énguera i Canal  
  
71 Bicorp  
  
167 Millares  
  
206 Quesa  
  
  
  
  
  
2. Zones distintes a les de muntanya  
  
  
  
A) Província: 12 Castelló  
  
  
  
¿ COMARCA 02 Baix Maestrat  
  
3 Albocàsser  
  
36 Canet lo Roig  
  
44 Cervera del Maestre  
  
50 Coves de Vinromà, les  
  
70 Jana, la  
  
98 Salzadella, la  
  
100 Sant Mateu  
  
101 San Rafael del Río  
  
111 Tírig  
  
121Traiguera  
  
  
  
¿ COMARCA 03 Planes centrals  
  
29 Benlloch  
  
49 Costur  
  
94 Pobla Tornesa, la  
  
120 Torre d'en Doménec, la  
  
122 Useres, les  
  
124 Vall d'Alba, la  
  
128 Vilafamés  
  
132 Vilanova d'Alcolea  
  
902 Sant Joan de Moró  
  
  
  
¿ COMARCA 07 Palància  
  
39 Castellnovo  
  
67 Geldo  
  
71 Jérica  
  
81 Navajas  
  
104 Segorbe  
  
106 Soneja  
  
107 Sot de Ferrer  
  
  
  
  
  
B) Província: 46 València  
  
  
  
¿ COMARCA 02 Alt Túria  
  
112 Chulilla  
  
149 Losa del Obispo  
  
258 Villar del Arzobispo  
  
  
  
¿ COMARCA 04 Requena-Utiel  
  
80 Camporrobles  
  
95 Caudete de las Fuentes  
  
129 Fuenterrobles  
  
213 Requena  
  
232 Sinarcas  
  
249 Utiel  
  
254 Venta del Moro  
  
259 Villargordo del Cabriel  
  
  
  
¿ COMARCA 10 Vall d'Aiora  
  
44 Ayora  
  
144 Jarafuel  
  
263 Zarra  
  
  
  
¿ COMARCA 11 Énguera i La Canal  
  
39 Anna  
  
73 Bolbaite  
  
07 Chella  
  
118 Enguera  
  
121 Estubeny  
  
179 Navarrés  
  
  
  
   
  
ANNEX II  
  
  
  
Llistat de municipis de la CCVV en què es pot sol·licitar l'ajuda agroambiental per a la lluita contra l'erosió i manteniment del paisatge amb cultius llenyosos pendents i terrasses.  
  
  
  
Les parcel·les han de tindre més de 8 per cent de pendent o estar  
  
cultivades en terrasses.  
  
   
  
Codi INE Municipi  
  
03969 Agres  
  
03631 Alcalalí  
  
03858 Alcoleja  
  
03474 Alqueria d'Asnar, l`  
  
03506 Alfafara  
  
03680 Alcocer de Planes  
  
03168 Alcoi  
  
03530 Almudaina  
  
03690 Balones  
  
03766 Benasau  
  
03329 Beneixama  
  
03257 Benigembla  
  
03438 Benifato  
  
03711 Benilloba  
  
03283 Beniarrés  
  
03472 Benifallim  
  
03023 Benillup  
  
03823 Benimantell  
  
03858 Benimarfull  
  
03470 Benimassot  
  
03916 Bolulla  
  
03115 Castell de Castells  
  
03567 Castell de Guadalest, el  
  
03979 Cocentaina  
  
03567 Confrides  
  
03875 Quatretondeta  
  
03123 Facheca  
  
03146 Famorca  
  
03194 Gaianes  
  
03285 Gorga  
  
03448 Ibi  
  
03975 Xixona  
  
03980 Orxa, l'  
  
03967 Millena  
  
03131 Muro de Alcoy  
  
03286 Orihuela (pedania de Barbarroja i Torremendo)  
  
03833 Penàguila  
  
03256 Pilar de la Horadada  
  
03435 Planes  
  
03370 Polop  
  
03846 Relleu  
  
03256 Sella  
  
03275 Tàrbena  
  
03814 Tibi  
  
03037 Tollos  
  
03981 Torre de les Maçanes, la  
  
03350 Vall d'Alcalà, la  
  
03835 Vall de Ebo, la  
  
03547 Vall de Gallinera  
  
03035 Vall de Laguar, la  
  
12292 Albocàsser  
  
12518 Arañuel  
  
12826 Ares del Maestre  
  
12340 Atzeneta del Maestrat  
  
12164 Benafigos  
  
12330 Benasal  
  
12815 Canet lo Roig  
  
12787 Castellfort  
  
12846 Castillo de Villamalefa  
  
12751 Catí  
  
12046 Cortes de Arenoso  
  
12892 Coves de Vinromà, les  
  
12194 Culla  
  
12192 Xodos  
  
12019 Lucena del Cid  
  
12709 Ludiente  
  
12572 Morella  
  
12275 Pobla de Benifassà, la  
  
12775 Portell de Morella  
  
12559 Salzadella, la  
  
12197 Sant Mateu  
  
12564 Sarratella  
  
12280 Sierra Engarcerán  
  
12370 Tírig  
  
12453 Todolella  
  
12636 Torre d'en Besora, la  
  
12621 Vilafamés  
  
12161 Vilafranca   
  
12721 Villahermosa del Río  
  
12149 Vilar de Canes  
  
12104 Vistabella del Maestrazgo  
  
12103 Zucaina  
  
46064 Ademuz  
  
46739 Casas Altas  
  
46292 Casas Bajas  
  
46520 Bocairent  
  
46758 Castielfabib  
  
46957 Náquera  
  
46113 Ontinyent  
  
46245 Puebla de San Miguel  
  
46921 Torrebaja  
  
46651 Vallanca  
  
46456 Fontanars dels Alforins


Còpia Permalink ELI